Učestvujte u projektu ASUBiH i FK Sarajevo i osvojite nagradu – Asocijacija Srednjoškolaca u BiH\nUčestvujte u projektu ASUBiH i FK Sarajevo i osvojite nagradu\nAsocijacija srednjoškolaca u Bosni i Hercegovini (ASUBiH), zajedno sa Fudbalskim klubom Sarajevo, uskoro pokreće jedan zanimljiv projekat u kojem učestvovati mogu svi srednjoškolci Kantona Sarajevo koji su srcem vezani za bordo boju.\nOni koji odluče učestvovati i na taj način iskazati svoju ljubav prema voljenom klubu, trebaju napisati literarni rad na temu “Moj prvi odlazak na Koševo” i poslati ga na e-mail: press@fcsarajevo.ba u periodu od 25. marta zaključno sa 1. majem tekuće godine. Najbolji rad će biti nagrađen.“Ovim zajedničkim projektom sa ASUBiH, tačnije sa lokalnim timom Sarajevo, želimo pružiti mogućnost svim srednjoškolcima da na kreativan način iskažu svoju ljubav prema FK Sarajevo. Tema “Moj prvi odlazak na Koševo” je dosta široka i svi koji imaju namjeru da pišu rad, trebaju imati samo jednu vodilju, a to je povezanost sa voljenim bojama, bordo i bijeloj. Prvi komentari srednjoškolaca na ovaj projekat su zaista odlični. Vjerujemo da ćemo biti na teškim mukama prilikom izbora najboljeg rada”, kazao je PR tima sa Koševa Tarik Trbić.\n“Radove primamo od 25. marta, pa sve do 1. maja tekuće godine, na e-mail: press@fcsarajevo.ba. Pozvao bih sve srednjoškolce, koji navijaju za FK Sarajevo, da uzmu učešće u ovom zaista zanimljivom projektu”, dodao je Trbić.


PGL Major - RUR Esports\nAko smo mislili da je prva faza bila uzbudljiva, grdno ste se prevarili, pošto je Legends faza pokazala da uvek može biti još uzbudljivije. Gledali smo veliki broj vrhunskih mečeva koji su doneli mnoga iznenađenja i razočarenja, ali na kraju…\nNitr0 i četiri clutch situacije protiv Astralisa\nTeam Liquid je juče u odlučujućem meću eliminisao Astralis, a jedan od ključnih igrača u pobedi bio je Nik ”nitr0” Kanela, koji je napravio čak četiri neverovatno važna clutch poteza, zbog kojih su i uspeli da naprave razliku! Ovi potezi…\nNakon pet dana vrhunske zabave i borbe, došao je kraj prvoj fazi Antwerp Majora, što znači da smo se oprostili od osam ekipa, dok je osam uspelo da obezbedi prolaz u drugu fazu! Među osam ekipa od kojih smo morali…\nSpremite grickalice i zagrejte fotelje, pošto danas počinje spektakl za sve prave ljubitelje Kaunter Strajka! Vreme je za prvo CS:GO Major u godini – PGL ANTWERP MAJOR! Dvadeset i četiri ekipe će se boriti za prestižni trofej, kao i nagradni…\nKomisija za integritet u esportu je zvanično objavila izveštaj istrage i istovremeno uvela sankcije protiv trenera Team Spirit-a, 9z-a i Imperial Esportsa zbog njihovog korišćenja CS:GO buga, zbog kojeg je još u septembru 2020. godine nastao veliki skandal na svetskoj…


GAK I STANISAVLJEVIĆ: Ulaganja sada veća, naknadna briga bivše vlasti! - Informer\nInformer.rs/Tanjug | 29. 09. 2020.\nUlaganja u obrazovanje i dečju zaštitu i oblast socijalne zaštite veća su nego u vreme prethodne vlasti u Beogradu, izjavili su članovi Glavnog odbora SNS Slavko Gak i Nataša Stanisavljević i upitali predstavnike bivše vlasti čemu sada naknadna briga za građane i zašto to nisu uradili u vreme dok su vodili Beograd\nPrema rečima Gaka, da se vlast u Beogradu 2013. godine nije promenila, i danas bismo imali mali obuhvat dece u predškolskim ustanovama, skuplje vrtiće nego što je zakonom predviđeno i minimalna ulaganja u obrazovne ustanove.\nNaveo je da je 2013. godine obuhvat dece u predškolskim ustanovama na teritoriji Beograda bio 45 odsto mališana i da je u vreme bivše gradske vlasti u vrtiće išlo oko 47.000 dece, te istakao da je danas potpuno drugačije.\n- Imamo više od 72 odsto dece u predškolskim ustanovama. Kroz pažljivo planiranje, proširenje kapaciteta državnih predškolskih ustanova i saradnje sa privatnim predškolskim ustanovama došli smo do toga da gotovo 78.000 dece ide u vrtiće - naglasio je Gak.\nDodao je da je sadašnja gradska vlast na račun građana do sada isplatila više od 3,2 milijarde dinara za period od 2008. do 2013. godine, kada im je boravak dece u vrtićima protivzakonito naplaćivan skuplje.\n- Ekonomsku cenu za boravak dece u predškolskim ustanovama propisuje Grad Beograd, a vlast u gradu se drznula bahato, bezobrazno da od 2008. do 2013. godine roditeljima vrtiće naplaćuje skuplje nego što je zakon predviđao. Na ime tužbi i presuda koje smo dobili od sudova, na račun građana smo isplatili 3,2 milijarde dinara, a očekujemo da do polovine 2021. godine i poslednji dinar vratimo građanima upravo za novac koji im je neko protivzakonito uzeo - rekao je Gak.\nIstakao je da je sadašnja gradska vlast, uz sve probleme koje je zatekla u gradskom budžetu i funkcionisanju Grada, uspela da od 2013. godine budžet za sektor obrazovanja i dečje zaštite svake godine raste.\nKako je istakao, taj novac je pažljivo planiran za obnovu postojećih vrtića, osnovnih i srednjih škola i izgradnju novih.\n- I u ovim teškim momentima, kada je u toku epidemija korona virusa, budžet sektora za obrazovanje i dečju zaštitu daleko je veći nego 2013. godine, kada je bio 16 milijardi dinara. Sada iznosi oko 22 milijarde dinara - rekao je Gak.\nStanisavljević je rekla da 2013. godine u Beogradu nije bilo ličnih pratilaca za decu sa smetnjama u razvoju, da osobe sa invaliditetom nisu imale svoje personalne asistente i da se građanima kojima je pomoć najpotrebnija dugovalo za jednokratne pomoći Centra za socijalni rad godinu dana.\nO tome kako je bilo u vreme bivše gradske vlasti najbolje, kaže Stanisavljević, pokazuju dugovanja koja su ostavili.\n- Najbolje govori podatak od preko pet milijardi dinara koliko je dugovano na ime dugovanja ka trudnicama, ka subvencijama za naše najugroženije građane za komunalne usluge, za troškove narodnih kuhinja...to je ono što je činilo politiku tadašnje gradske vlasti - rekla je Stanisavljević.\nOna je predstavnike bivše vlasti u Beogradu pitala čemu sada naknadna briga za građane.\n- Čemu naknadna briga o tome šta bi mogli da urade? Zašto to nisu uradili u vreme kada su bili na vlasti? Zašto nisu radili stvari koje je bilo potrebno, zašto se nisu bavili sektorom socijalne zaštite? Zašto u Beogradu nije bio izgrađen nijedan centar za socijalni rad od 1990. godine? Zašto deca iz Prihvatilišta za decu nisu imala dobar i uslovan objekat, najbolji u ovom delu Evrope kakav sada imaju? Zar oni to u to vreme nisu zaslužili, pa niko nije brinuo o njima? - pita Stanisavljević.\nIstakla je da je sadašnja gradska vlast izgradila efikasan sistem socijalne zaštite koji, dodala je, ne duguje nijedan dinar svojim građanima i sve svoje obaveze isplaćuje na vreme, bez dana kašnjenja.\nNataša Stanisavljević SNS Slavko Gak ulaganja


ROGAN: "MOJI IGRAČI MOGU DO POBEDE!!" /video - Jefimija TV, Kruševac\nUz veliko poštovanje prema kvalitetu tima Fudbalskog kluba Voždovac, Rogan ističe neophodnost dobre igre i pobede Napretka u petak. Igrač sredine terena Nenad Gavrić kaže da njega i njegove saigrače u petak protiv Voždovca očekuje teška borba na terenu.\nUtakmica Napredak – Voždovac otvara 13.kolo Ling long Tire Super lige Srbije u petak 25. oktobra od 18.00 sati, na stadionu “Mladost” u Kruševcu. Karte će biti puštene u prodaju istog dana od deset na blagajnama stadiona,cena karata je nepromenjena. Zbog rekonstrukcije stadiona, koja je u toku, svi vlasnici sezonskih ulaznica za istočnu tribinu moći će da gledaju utakmicu sa severne, južne ili tribine na zapadu 1.\nPrethodno: SKORO 3000 RADNIKA U FIRMAMA PRED BANKROTOM\nSledeće: DUALNO OBRAZOVANJE U TEHNIČKOJ ŠKOLI U TRSTENIKU


Svijetlo pivo ne može u Srbiju, svetlo može - AgroSmart\nSvijetlo pivo ne može u Srbiju, svetlo može\nProizvođači piva u BIH susreću se sa velikim brojem prepreka pri izvozu na tržište regiona, a jedan od najupečatljivijih primera su necarinske barijere u Srbiji.\nReč je o tome da nije moguće izvesti „svijetlo“, već samo „svetlo“ pivo.\nGlas Srpske piše da su izvozne barijere bile jedna od tema i na nedavnoj zajedničkoj sednici Saveta ministara BiH i Vlade Srbije.\nPredstavnici Saveta ministara istakli su da je premijer Srbije Aleksandar Vučić ostao zapanjen kada je čuo o kakvim je preprekama reč i obećao da će to pitanje biti rešeno. U Grupaciji proizvođača piva pri Spoljnotrgovinskoj komori BiH kažu da su institucije Srbije početkom 2015. godine obavestile jednu pivaru iz BiH da je u skladu sa njihovim propisima na deklaraciji dozvoljeno označiti samo jednog uvoznika za Srbiju i da u slučaju postojanja više uvoznika za svakog mora imati posebnu deklaraciju.\n„Drugim rečima, nije dozvoljeno da na jednoj deklaraciji bude navedeno više od jednog uvoznika. Takođe, prilikom pokušaja izvoza u Srbiju pojavila se i jezička barijera u vezi sa deklaracijom piva kao „svijetlo“, odnosno „svetlo“. U Srbiji „svijetlo“ nije prihvaćeno“, istakli su u Grupaciji proizvođača piva.\nPivara je morala postupiti na osnovu uputstava iz Srbije kako bi zadržala prisustvo na srpskom tržištu.\n„Rešavanje ova dva slučaja stvorilo je, međutim, dodatne troškove našoj pivari, koja je bila obavezna da promeni kompletno deklarisanje prilikom novog uvoza u Srbiju. Ti troškovi negativno utiču na konkurentnost naših pivara“, kazali su u Grupaciji proizvođača piva.\nPredstavnici pivarske industrije ističu da probleme ne predstavljaju samo barijere prilikom izvoza u Srbiju. Navode da pivarska industrija dugi niz godina posluje u izuzetno nepovoljnim uslovima i da je stopa uvoza piva izuzetno visoka, iako domaće pivare poseduju dovoljne kapacitete za snabdevanje tržišta.\n„Prilikom uvoza mnogih proizvoda dolazi do kršenja zakona u BiH, a domaće vlasti nisu reagovale kako bi u potpunosti bilo primenjivano postojeće zakonodavstvo. Praksa pojedinih velikih kompanija je da koriste transferne cene kako bi izbegle plaćanje PDV-a na punu vrednost uvezene robe na mestu ulaska u BiH, zatim neredovno uzimanje uzoraka za potrebe ispitivanja svakog uvoznog artikla, neprikazivanje stvarnog uvoznika svakog proizvoda, odnosno nemogućnost praćenja na koji je način proizvod stigao na tržište, te nepoštovanje skupa standarda u vezi sa deklarisanjem hrane“, naveli su u Grupaciji proizvođača piva.\nIz Ministarstva trgovine, turizma i telekomunikacija Srbije nisu odgovorili na pitanje da li će barijere sa kojima se susreću pivare iz BiH biti ukinute i kada se to može očekivati.\nbarijere pivo svetlo


Marković naredna dva dana u Sofiji\nPremijer Duško Marković boraviće naredna dva dana u Sofiji, gdje će sjutra učestvovati na Samitu Evropska unija (EU) – Zapadni Balkan, a u petak na sesiji Bečkog ekononskog foruma na temu „Susret politike i ekonomije“.\nKako je saopšteno iz Vlade, na Samitu, koji predstavlja jedan od ključnih događaja u ovoj godini za integracioni proces i perspektivu Zapadnog Balkana u EU, okupiće se šefovi država i vlada zemalja članica Unije i šest zemalja regiona.\nNajavljeno je da će, pored domaćina, premijera Bugarske Bojka Borisova, u radu Samita učestvovati predsjednik Savjeta EU Donald Tusk, visoka predstavnica za vanjsku politiku i bezbjedonost Federika Mogerini i komesar za proširenje i susjedsku politiku Johanes Han.\nNa skupu će, prvi put nakon Samita EU održanog 2003. u Porto Karasu kod Soluna, tema biti region Balkana, odnosno njegova evropska integracija, a glavna tema samita je povezanost /connectivity/.\n„Samit će biti i prilika da se Crna Gora predstavi još jednom kao predvodnik u procesu evropske integracije zemalja regiona, da ukaže na uspjehe koje je do sada dostigla i da najavi dodatno angažovanje na ubrzanju dinamike procesa pregovora“, kaže se u saopštenju.\nNavodi se da će taj događaj biti i još jedna prilika da se pokaže značaj politike dobrosusjedskih odnosa koju Crna Gora aktivno sprovodi, i već je prepoznata kao faktor stabilnosti u odnosima u regionu Zapadnog Balkana.Dodaje se da će Samit EU – Zapadni Balkan biti prilika i za brojne bilateralne susrete Markovića.


Podmićivanjem zaposlenih u kompaniji AT&T, prevarant iz Pakistana otključao 2 miliona mobilnih telefona | OZ I.T SOLUTIONS-BLOG\nVesti, 08.08.2019, 01:00 AM\nSjedinjene Američke Države optužile su pakistanskog državljanina Muhameda Fada za podmićivanje zaposlenih u telekomunikacionoj kompaniji AT&T. Optuženi je punih pet godina podmićivao zaposlene u AT&T koji su mu pomogli u otključavanju više od 2 miliona telefona i postavljanju malicioznog softvera u mreži kompanije.\nMuhamed Fad, 34-godišnji Pakistanac, uhapšen je u Hong Kongu u februaru prošle godine na zahtev američke vlade, a izručen je SAD u petak, 2. avgusta.\nPrema navodima iz optužnice, Fad je regrutovao insajdere iz AT&T koji su radili u kol centru u Vašingtonu, i platio im više od milion dolara mita u periodu između 2012. i 2017. godine kako bi mu pomogli da otključa mobilne telefone sa određenim IMEI brojevima, koji inače ne bi mogli biti uklonjeni iz AT&T mreže.\nNeke telekomunikacijske kompanije, uključujući i AT&T, prodaju najbolje modele mobilnih telefona svetskih proizvođača po sniženim cenama, ali isporučuju ih sa zaključanim SIM karticama koje sprečavaju korisnike da ih koriste u bilo kojoj drugoj mreži.\nSa svojim partnerima iz AT&T-u, Fad i njegov saučesnik Gulam Jivani, koji je u međuvremenu preminuo, vodili su uspešan posao – oni su uslugu otključavanaja uređaja naplatili milionima korisnika kojima su omogućili da koriste SIM kartice drugih operatera, u zemlji ili inostranstvu.\nFad je takođe plaćao mito zaposlenima u kompaniji AT&T za instaliranje zlonamernog softvera na računarima kompanije u pozivnom centru Bothell, što mu je omogućilo da prikupi poverljive informacije o načinu funkcionisanja računarske mreže i softverskih aplikacija kompanije AT&T.\nKoristeći taj softver i akreditive svojih saučesnika u kompaniji AT&T, Fad je uspevao da automatski obradi neovlašćene zahteve za otključavanje bilo kog mobilnog telefona sa udaljene lokacije.\nKada su neki od Fadovih saučesnika otpušteni iz kompanije, preostali pomagači su mu pomogli da razvije i instalira dodatne alate koji su mu omogućili da koristi računare kompanije za otključavanje telefona.\nMinistarstvo pravde SAD saopštilo je da je do sada troje Fadovih saučesnika priznalo da su pomagali Fadu koji im je za to platio.\nKasnije, kada Fad nije mogao daljinski da kontroliše svoj softver, ponovo je potkupio zaposlene u kompaniji AT&T da instaliraju određene uređaje koji su mu pomogli da dobije pristup AT&T internoj mreži i nastavi daljinsko otključavanje telefona.\nFad je isplatio više od milion dolara mita zaposlenima u kompaniji AT&T, pri čemu je jedan zaposleni za pet godina koliko je trajala prevara primio mito u iznosu od 428500 dolara. Novac je uplaćivan na njihove privatne račune ili poslovne račune firmi koje su otvorene samo u tu svrhu.\nOsumnjičeni je kontaktirao zaposlene u AT&T telefonom, preko Facebooka ili drugih kanala i tada bi im davao uputstva da nabave pripejd telefone i anonimne email naloge kako bi komunicirali sa njim.\nOptužnica protiv Fada ima 14 tačaka.\n„Okrivljeni je mislio da može bezbedno podmićivati i hakovati iz inostranstva, zarađujući milione dolara, dok je podsticao mlade radnike da odaberu pohlepu umesto etike. Sada će biti odgovoran za prevaru i živote koje je izbacio iz koloseka“, rekao je američki tužilac Brajan Moren.\nAko bude proglašen krivim, Fadu preti kazna do 20 godina zatvora.\nPrevious Post:Desničarski ekstremistički forum 8chan mogao bi biti ugašen pošto je izgubio zaštitu od sajber-napada\nNext Post:Microsoftovi saradnici slušaju prevedene razgovore korisnika Skypea


Google obustavio cenzuru u Kini Google obustavio cenzuru u Kini – Personal magazin\nInternet kompanija Gugl saopštila je da je korisnicima u Kini omogućila necenzurisani pristup svom internet pretraživaču na kineskom jeziku time što ih preusmerava na Guglov sajt u Hong Kongu. Kompanija…\nInternet kompanija Gugl saopštila je da je korisnicima u Kini omogućila necenzurisani pristup svom internet pretraživaču na kineskom jeziku time što ih preusmerava na Guglov sajt u Hong Kongu.\nKompanija navodi da je internet sajt u Hong Kongu specijalno namenjen korisnicima iz kineske matice i da će pažljivo motriti pokušaje da mu se ograniči pristup.\nGugl je zapretio da će se povući iz Kine, najvećeg globalnog internet tržišta, kada je u januaru saopštio da je uočen krajnje sofisticirani računarski napad na Guglove kompjutere i kada je američka firma otkrila da tragovi napada vode do Kine.\nNa meti sajber napada, izvršenog 12. januara, pored Gugla je na meti bilo i više od 20 drugih kompanija.\nGugl je, tokom ovog napada, izgubio deo svoje intelektualne svojine i utvrdio da su hakerski napadnute adrese elektronske pošte GMail kineskih boraca za ljudska prava.\nGugl je prvi ugovor o ulasku na kinesko tržište sklopio 2006 godine ali je naišao na žestoke kritike zbog pristajanja na zahtev kineskih vlasti da iz rezultata pretraga ukloni sve ono što u Pekingu smatraju osetljivim.\nGnevna reakcija Kine\nKina je saopštila da je kompanija Gugl prekršila pismeno obećanje koje je dala kada je ušla na kinesko trište i kojim se obavezala da će se pridržavati zakona koji joj nalaže da filtrira proces pretraživanja internet sajtova.\nKineska državna novinska agencija Hsinhua ja prenela izjavu jednog zvaničnika koji kaže da je odluka Gugla da, u ovom trenutku, ignoriše te obaveze apsolutno pogrešna te da su optužbe po kojima je Kina umešana u ranije hakerske napade na Gugl, kako je rečeno, nerazborite.\nDopisnici kažu da saopštenje Gugla predstavlja kompromis koji bi mogao da propadne ukoliko kineske vlasti odluče da blokiraju pristup honkonškom sajtu.\nKineski državni mediji su, u nedelju, napali Gugl zbog, kako tvrde, tesne povezanosti sa vladom Sjedinjenih Država.\nKineska državna novinska agencija Hsinhua je objavila da Gugl američke obaveštajne službe snabdeva rezultatima potraga na njegovim internet pretraživačima.\nIako je Gugl najpopularniji internet pretraživač na svetu, u Kini zaostaje za lokalnim Baiduom.\nPoznato je da Kina sprovodi jedan od najsavremenijih i najsveobuhvatnijih sistema cenzure na svetu.\nHiljade policajaca svakodnevno prati aktivnost na internetu dok brojni automatski sistemi motre na blogove, četovanje na internetu i druge sajtove kako bi se postarali da se ne razgovara o nezgodnim temama kao što su dešavanja na Trgu Tjenanmen ili Tibet.\nGoogle obustavio cenzuru u Kini was last modified: March 23rd, 2010 by Redakcija\nSony dodao 14-inčne i 17-inčne verzije VAIO E seriji


Tužilaštvo KS: Sudija Nastić odbio primiti prijedlog pritvora za Bezdroba i Selimovića - Klix.ba\nTužilaštvo KS: Sudija Nastić odbio primiti prijedlog pritvora za Bezdroba i Selimovića\n4.12.2015. u 20:15\nNakon što je Ekrema Bezdroba i Pašagu Selimovića ispitala postupajuća tužiteljica, za osumnjičene je predložena mjera pritvora Općinskom sudu u Sarajevu jer bi mogli ometati krivični postupak i zbog bojazni da će ponoviti krivično djelo te zbog uznemiravanja javnosti, potvrđeno je za Klix.ba u Tužilaštvu KS.\n"Prijedlog koje je sačinilo Tužilaštvo KS ne može biti poslano na Općinski sud jer je sudija Općinskog suda u Sarajevu Slobodan Nastić odbio primiti taj prijedlog prije sutra", rekao je za Klix.ba Alem Hamzić, glasnogovornik Tužilaštva KS.\nPodsjećamo, Bezdrob i Selimović su uhapšeni u akciji FUP-a zbog sumnje da su počinili krivična djela primanje dara i drugih oblika koristi, odavanje službene tajne i neprijavljivanje krivičnog djela ili počinioca.\nU ovoj akciji je uhapšen i sarajevski advokat Omar Mehmedbašić, ali je on pristao da sarađuje, te je ispitan kao svjedok.\nTužilaštvo KS Ekrem Bezdrob Pašaga Selimović


Vukašin Vuković, Valentina Ostrogonac, Aleksandar Nikolić i Tamara Vučković (članovi KK Ravangrad) ...\nPrikazivanje članaka po tagu Sretenjski ustav\npetak, 15 februar 2019 13:17\nSvim građanima Srbije čestitamo Dan državnosti!\n* Srbija dana slavi Dan državnosti. Državni praznik koji Srbija praznuje 15. i 16. februara, ustanovljen u spomen na dan kada je na zboru u Orašcu 1804. godine, 15. februara, dignut Prvi srpski ustanak, dan sećanja na početak Srpske revolucije, dan kada je u Kragujevcu 1835. godine izdat i zakletvom potvrđen prvi Ustav Knjaževstva Srbije — Sretenjski ustav. To je najvažniji datum u političkom, kulturnom i istorijskom kalendaru Srbije\nOsim što je Dan državnosti, Dan je i ustavnosti Srbije. Dan državnosti Srbije je slavljen do nastanka Kraljevine Srba, Hrvata i Slovenaca, posle čega je ukinut, a u Srbiji je opet proslavljan od 2002. godine.\nSvet sve više pridaje pažnju najbitnijem srpskom prazniku. Evo i medijskih primera\nInternet pretraživač Gugl čestita Srbiji Dan državnosti od 2012. godine na veoma prigodan način.\nDruštvena mreža Fejsbuk je prvi put čestitala Srbiji dan državnosti 2016. godine takođe na prigladan način čime se pridružila internet pretraživaču Guglu.\nU čast obeležavanja Dana državnosti Srbije, Maneken Pis, simbol grada Brisela, obučen je u šumadijsku narodnu nošnju.\nUvek uz vas: Novi Radio Sombor\nsreda, 14 februar 2018 17:45\nSrećan praznik, Srbijo! Dan državnosti, 15 februar\n* Dan državnosti Republike Srbije je 15. februar. Ovaj datum je jedan od najbitnijih u političkom, kulturnom i istorijskom kalendaru Srbije. Osim toga što je Dan državnosti, on je i Dan ustavnosti Srbije, kao i dan sećanja na početak Srpske revolucije - Prvog srpskog ustanka\nDan državnosti Srbije se slavio do nastanka Kraljevine Srba, Hrvata i Slovenaca, nakon čega je ukinut, da bi u Srbiji ponovo počeo da se slavi od 2002. godine.\n(Naslovna strana Sretenjskog ustava)\n15. februar 1804. počeo Prvi srpski ustanak;\n15. februar 1835. donet Sretsnjski ustav, na svetac Sretenje gospodnje, prvi ustav Srbije, jedan od najmodernijih, najdemokratskijih i najliberalnijih ustava svog doba. Njime je u Srbiji ukinut feudalizam (među prvima u Evropi) i ujedno je predstavljao najistočniji odblesak Francuski revolucije.\nDan državnosti se u Srbiji slavi 15. februara, međutim zbog tog praznika i 15. i 16. februar su proglašeni neradnim danima.\nsreda, 15 februar 2017 08:38\nDan državnosti, 15. februar - najvažniji datum u političkom, kulturnom i istorijskom kalendaru Srbije\n* Dan državnosti Srbije je državni praznik u Srbiji koji se praznuje 15. i 16. februara, a ustanovljen u spomen na dan kada je na velikom zboru u Orašcu dignut Prvi srpski ustanak -15. februara 1804. godine, za čijeg je vođu izabran Đorđe Petrović, Karađorđe\nTo je i dan (15. februar) kada je u Kragujevcu 1835. godine izdat i zakletvom potvrđen prvi Ustav Knjaževstva Srbije — Sretenjski ustav. Ovaj datum je najvažniji datum u političkom, kulturnom i istorijskom kalendaru Srbije.\nOsim toga, što je Dan državnosti, on je i Dan ustavnosti Srbije, kao i dan sećanja na početak Srpske revolucije. Dan državnosti Srbije se slavio do nastanka Kraljevine Srba, Hrvata i Slovenaca, nakon čega je ukinut. U Srbij jei ponovo počeo da se slavi od 2002. godine.\n15. februar 1835. donet Sretenjski ustav, prvi ustav Srbije, jedan od najmodernijih, najdemokratskijih i najliberalnijih ustava svog doba. Njime je u Srbiji ukinut feudalizam i ujedno je predstavljao najistočniji odblesak Francuske revolucije.\nKarađorđe sa svojim ustanicima\nPreambula Sretenjskog Ustava


Održan „Kombat čelendž 9” | Pančevac\nOdržan „Kombat čelendž 9”\n17.03.2015 17:54·0 komentaraPregleda: 1539\nU nedelju, 15. marta, u organizaciji udruženja „Srpska Sparta”, Vladimira Jovanovića Maradone i Dalibora Milutinovića, u saradnji sa Gradom Pančevom, održan je još jedan pravi spektakl – „Kombat čelendž 9”. Kao i mnogo puta do sada, Hala sportova je bila ispunjena do poslednjeg mesta, a sav prihod od ulaznica biće uplaćen u humanitarne svrhe.\nLjubitelji borilačkih sportova uživali su u osam odličnih borbi, a sve oči poklonika K1 i MMA bile su uprte u naše sugrađane, članove „Srpske Sparte”, Dalibora Milutinovića Daču i Vladimira Jovanovića Maradonu, koji su se nadmetali u kategorijama preko 93 kg, odnosno do 84 kg.\nMeč večeri bio je onaj u kojem su se borili Vladimir Jovanović Maradona i najhrabriji borac u Srbiji – Jusuf Hajrović iz Novog Pazara. Naš sugrađanin je u taj meč ušao iscrpljen bolešću, ali s obzirom na to da se takmičenje održavalo u Pančevu, nije želeo da ga otkaže. Iako je imao veliku pomoć s tribina, popularni Maradona nije uspeo da savlada Jusufa. Novopazarac je meč dobio na poene.\nGledaoci su mogli da uživaju i u sjajnoj borbi između Aleksandra Ilića i Stefana Stankovića, kao i u meču u kome je naš sugrađanin Marko Radaković, član MMA kluba Crvena zvezda, savladao Stefana Pijuka.\n– Zahvalio bih publici, koja je kupovinom ulaznica učestvovala u ovom humanitarnom spektaklu. Nije ovo ni prvi, a neće biti ni poslednji put da radimo ovako nešto. „Srpska Sparta” je već prepoznatljiva po ovakvim manifestacijama. Organizovanjem humanitarnih akcija pomažemo deci – da li su u pitanju invalidska kolica, donacija bolnici ili mališani ometeni u razvoju. Uvek smo na usluzi našim sugrađanima, a uskoro nam predstoji i još jedna tribina u borbi protiv narkomanije – istakao je Zoran Rajačić, predsednik udruženja „Srpska Sparta”.\nBorci su još jednom pokazali da imaju veliko srce. Novac koji je prikupljen od organizacije turnira „Kombat čelendž 9” biće uplaćen za pomoć deci ometenoj u razvoju.


DJB dostavio predsedniku Narodne skupštine svoju platformu za razgovore vlasti i opozicije - DJB Suverenisti\nDJB dostavio predsedniku Narodne skupštine svoju platformu za razgovore vlasti i opozicije\nNakon otvorenog poziva predsednika Narodne skupštine Ivice Dačića opoziconim političkim organizacijama da uzmu učešća u najavljenim razgovorima vlasti i opozicije radi sticanja uslova za sprovođenje fer i slobodnih izbora u Srbiji, Dosta je bilo je danas na pisarnici Skupštine predao svoju platformu za te razgovore.\nU pismu predsedniku Narodne skupštine DJB ističe svoje razočaranje što je suverena država Srbija dopustila mešanje EU parlamentaraca u razgovore čija tema je isključivo unutrašnjopolitičke prirode, apelujući na predsednika Narodne skupštine da razgovore ubuduće zadrži isključivo unutar institucija Republike Srbije.\nDJB je takođe izrazio bojazan da bi se razgovori mogli pretvoriti u cirkus i izgubiti na svojoj važnosti i delotvornosti ukoliko bi se učešće na njima bez bilo kakve diskriminacije dozvolilo i političkim opcijama koje imaju sasvim zanemarljivu ili nikakvu podršku glasača. Zbog toga se u pismu predsedniku Skupštine Dačiću predlaže da učesnici razgovora budu isključivo predstavnici relevantnih političkih stranaka ili koalicija koje imaju znatnu podršku glasača, dok bi se marginalni pokreti i stranke bez takve podrške uputile da imenuju zajedničkog predstavnika putem međusobnog dogovora.\nPlatforma DJB sastoji se od tri jasna i svima prihvatljiva predloga koji nisu usmereni na rušenje ili preuzimanje vlasti mimo izbora, već na stvaranje uslova za fer i slobodne izbore na kojima će građani moći informisano i slobodno da glasaju za političku opciju koju podržavaju, što je u interesu svih glasača, bez obzira da li podržavaju trenutnu vlast ili opoziciju:\n2. Sprečavanje svih oblika izborne krađe\n3. Fer predstavljanje političkih opcija u medijima\nFormiranje međustranačke komisije čiji bi članovi imali pravo nadzora nad biračkim spiskom i svakom pojedinačnom promenom tog spiska, uz ovašćenja da od službenika nadležnog ministarstva zahtevaju sve provere autentičnosti i verodostojnosti sadržaja spiska, a bez prava fotografisanja i kopiranja, kao i uz obavezu čuvanja tajnosti podataka predstavlja pouzdan način za sređivanje biračkih spiskova.\nKada je reč o spreačavanju izborne krađe, DJB u svojoj platformi za razgovore predlaže sledeće:\na) Pravo svake izborne liste da zahteva zapisničko otvaranje džakova i ponovno brojanje glasova uz pristustvo RIK-a na maksimalno 5% izbornih mesta i njihovo poređenje sa zapisnikom sa biračkog mesta i prateću obavezu RIK-a da obori svako biračko mesto na kome postoji bilo kakva razlika između sadržaja džaka i zapisnika.\nb) Obaveza RIK-a da uz prisustvo predstavnika izbornih lista otvori sve džakove za sva biračka mesta i da se ponovo prebroje svi glasovi ukoliko se u prvom koraku pronađe bar 0,1% džakova kod kojih postoji razlika između sadržaja džaka i zapisnika.\nv) Obaveza RIK-a da obori izbore ukoliko na više od 1% biračkih mesta i/ili biračkih mesta koja u zbiru predstavljaju više od 1% biračkog tela postoji nesaglasnost između sadržaja džaka i sadržaja zapisnika.\ng) Video i audio snimanje: otvaranja biračkih mesta, brojanja zaduženih glasačkih listića i inicijalno popunjavanje zapisnika, izbornih kutija, izbornih knjiga i brojanje gasova i popunjavanje zapisnika, bez snimanja birača.\nd) Zabrana bilo kakvih paralelnih spiskova na biračkom mestu i zabrana korišćenja mobilnih telefona unutar samog biračkog mesta, u suštinskom smislu, sa delotvornim mehanizmom sprovođenja.\nđ) Zabrana prisustva bilo kojih lica osim članova biračkog odbora i birača na samom biračkom mestu.\ne) Zabrana zvanja telefonom i obilaženja birača u vreme izborne ćutnje i na izborni dan.\nž) Mogućnost za svakog birača da nakon izbora jednostavnim uvidom preko internet stranice nadležnog Ministarstva proveri da li je zabeležno da je glasao.\nz) Prisustvo odnosno dostupnost pripadnika policije ispred svakog biračkog mesta i trenutno reagovanje na svaku nepravilnost i prisustvo i zadržavanje neovlašćenih lica unutar ili ispred biračkog mesta.\nKonačno, kao najvažniji predlog za razgovore DJB ističe pitanje medijskih sloboda i mogućnosti da se sve relevantne političke opcije na fer način predstave javnosti preko javnog medijskog servisa RTS, jer za slobodne i fer izbore nije dovoljno samo da birači mogu da glasaju, već da mogu informisano da glasaju.\nSugestija DJB je i da se trenutno važeći izborni zakon koji propisuje cenzus od 3% izmeni tako da taj prag od 3% važi za samostalno učešće političkih stranka i grupa građana, dok bi za koalicije važio viši izborni prag, tačnije: 6% za koaliciju 2 stranke ili GG, 9% za koaliciju 3 stranke ili GG, itd.\nDJB je kao svoje predstavnike na razgovorima odredio predsednika DJB Sašu Radulovića i potpredsednika DJB Vojina Biljića.\n– Pismo predsedniku Narodne skupštine Ivici Dačiću\nMeđunarodni protest za odbranu slobode i demokratije 20. marta


Neobičan par: Mačak Moris i konj Šampi najbolji su prijatelji /video, foto/ - 22.11.2021, Sputnik Srbija\nNeobičan par: Mačak Moris i konj Šampi najbolji su prijatelji /video, foto/\nNa jednom imanju u Australiji žive dva nerazdvojna druga — mačak Moris i konj Šampi. 22.11.2021, Sputnik Srbija\nNjihova vlasnica Dženifer Bojl na Instagram profilu objavljuje zanimljive scene ovog neobičnog prijateljstva, među kojima se može videti kako mačak često uživa na Šampijevim leđima.„Mislim da je tokom prethodnih godina Moris imao više sati jahanja od mene“, izjavila je Dženifer Bojl za portal „Daily Paws“.Šampi i Moris su se upoznali u januaru 2013. godine, kada je Bojlova donela mačka kući iz prihvatilišta. Ona nije bila sigurna da li je Moris ikada boravio napolju, ali kada ga je pustila, on se odmah sprijateljio sa Šampijem.„Šampi je bio oduševljen Morisom i nije hteo da ga ostavi na miru. Od tada su najbolji prijatelji i vole da provode vreme zajedno“, kazala je Dženifer Bojl.Nedugo potom, Moris je otkrio da može da skoči na Šampijeva leđa, gde i provodi veći deo dana.Moris, takođe, voli da pije vodu iz korita za konje sa svojim najboljim drugom, a Dženifer Bojl ističe da je ponosna što su njeni ljubimci, uprkos razlikama, uspostavili neverovatnu vezu koja oduševljava ljude, preneo je „Indeks“.\nCC0 / Pixabay / Mačka i konj\nNa jednom imanju u Australiji žive dva nerazdvojna druga — mačak Moris i konj Šampi.\nNjihova vlasnica Dženifer Bojl na Instagram profilu objavljuje zanimljive scene ovog neobičnog prijateljstva, među kojima se može videti kako mačak često uživa na Šampijevim leđima.\n„Mislim da je tokom prethodnih godina Moris imao više sati jahanja od mene“, izjavila je Dženifer Bojl za portal „Daily Paws“.\nŠampi i Moris su se upoznali u januaru 2013. godine, kada je Bojlova donela mačka kući iz prihvatilišta. Ona nije bila sigurna da li je Moris ikada boravio napolju, ali kada ga je pustila, on se odmah sprijateljio sa Šampijem.\n„Šampi je bio oduševljen Morisom i nije hteo da ga ostavi na miru. Od tada su najbolji prijatelji i vole da provode vreme zajedno“, kazala je Dženifer Bojl.\nNedugo potom, Moris je otkrio da može da skoči na Šampijeva leđa, gde i provodi veći deo dana.\nMoris, takođe, voli da pije vodu iz korita za konje sa svojim najboljim drugom, a Dženifer Bojl ističe da je ponosna što su njeni ljubimci, uprkos razlikama, uspostavili neverovatnu vezu koja oduševljava ljude, preneo je „Indeks“.\n21 Septembar, 22:16\n12 Novembar, 11:53


ZLOUPOTREBA DECE! Naterali mlade srpske fudbalerke da pokažu zastavu SNS-a\nPovodom fotografije koja je nastala na izletištu na Seličevici, gde mlade fudbalerke Mašinca drže zastave SNS-a, lider te partije u Gadžinom Hanu Goran Stoiljković kaže da su deca “spontano i samovoljno” uzela stranačka obeležja da bi se slikala za Fejsbuk. On se ironično zahvalio redakciji Južnih vesti što je pisala o ovom slučaju, konstatujući da niko ne bi čuo za manifestaciju koju Opština godinama organizuje da bi promovisala izletište Crkvište.\nStoiljković, koji je takođe na fotografiji, kaže da su sa devojčicama iz niškog kluba koje drže zastavu, uslikani i pojedini roditelji. On tvrdi da su zastave na izletište doneli aktivisti SNS, a da su ih deca iz Mašinca uzela samoinicijativno jer, kako su mu kazali, “cene rad predsednika Aleksandra Vučića”.\n– Na fotografijama su stranačke zastave koje je neko od aktivista članova izbacio gore na planinu, ali stranka nije uradila ništa da nametne zastave, već su deca sama uzela. Ja sam im rekao “nemojte zastave”, ali su oni rekli da hoće da se slikaju sa njima, da poštuju predsednika Aleksandra Vučića i da hoće da imaju to za svoj Fejsbuk nalog – rekao je Stojiljković.\nOn ističe da nije bilo namere da se deca iskoriste za političku propagandu, a takođe je kazao i da je dobro što su Južne vesti pisale o fotografiji koja je nastala na Seličevici.\n– Ja želim da vam se zahvalim što ste to objavili, jer niko od medija nije hteo da izađe i da vidi šta se organizuje. Mi to godinama pokušavamo da radimo i napravimo izletište Niša, koje je udaljeno 5 km od grada, a Zaplanje je na 5 km i to može da bude izuzetno lepo mesto – dodao je Stoiljković.\nPredsednik Opštine Saša Đorđević (SPS), čiji komentar novinari nisu prošle nedelje uspeli da dobiju, kazao je da ne zna ništa o zastavama SNS jer je, kako je kazao, na proslavu Svetog Ilije stigao tek popodne.\nPodsetimo, odgovornost za to što su maloletne članice ženskog fudbalskog kluba Mašinac fotografisane sa zastavom vladajuće stranke nije preuzeo ni njihov trener Perica Krstić.\nIako je i on na fotografiji, tvrdio je da nije video da deca drže zastave, a pravdao se i da ne zna za zakonske odredbe koje zabranjuju korišćenje dece u svrhu političke promocije, kao i zabranu mešanja politike u sportske aktivnosti.


Rusija: Američki senatori stižu u Moskvu, očekujemo da nam uzvratite posetu - Sputnjik Srbija\n08:04 22.06.2018 Preuzmite kraći link\nKako je rekao, Rusija već duže vreme nastoji da organizuje posetu američkih zvaničnika, te je izrazio zadovoljstvo što je ovaj poziv naišao na pozitivnu reakciju parlamentaraca.\n„Zaista postoje planovi da u Rusiju doputuju američki senatori i kongresmeni. Mi pozdravljamo taj trend. Smatramo da će njihova poseta biti impuls kako bi se obnovile međuparlamentarne veze između Amerike i Rusije“, istakao je Antonov.\nOn je precizirao da će se među američkim zvaničnicima naći i predstavnici Senata i Predstavničkog doma, kao i da su svi oni već dobili vizu.\nPoseta američkih zvaničnika planirana je za jul ove godine, a pored Moskve oni će obići i Sankt Peterburg.\namerički senatori, poseta, Senat SAD, Rusija, SAD


Nepoznata firma traži od Srpske koncesiju vrijednu 150 miliona KM - Direkt Portal\n05.02.2020 15:21 koncesija, RS, trusina, vjetropark 0\nDeset mjeseci nakon što je preduzeću “Eol Prvi” oduzeta koncesija za gradnju vjetroparka “Trusina” u Nevesinju, Vlada Republike Srpske je ponovo pokrenula postupak dodjele koncesije kojom pokušava oživjeti ovaj projekat, saznaje portal CAPITAL.\nPodsjećamo, Vlada je firmi “Eol prvi” u oktobru 2012. godine dala koncesiju na 30 godina za izgradnju vjetroparka sa 17 turbina na Trusini ukupne instalisane snage od 51 megavat.\nMeđutim kako izgradnja objekta vrijednog 150 miliona maraka nije počela ni nekoliko godina nakon dodjele ugovora, koncesija je raskinuta o čemu je portal CAPITAL pisao.\nOvaj put postupak za dodjelu koncesije pokrenut je na inicijativu privrednog društva “SDL Energy Company” iz Istočnog Sarajeva.\nGoran Ristić, direktor preduzeća nije želio da razgovara o planovima ovog preduzeća u vezi izgradnje vjetroparka.\nRistić je na lokalnim izborima 2016. godine bio kandidat za odbornika Socijalističke partije u skupštini opštine Istočno Novo Sarajevo.\nU registrima privrednih subjekata se navodi kako su društvo u februaru prošle godine osnovali Rafael Emanuel Davidovski, Svetislav Rajčević i Zeman Lukas te da je osnovna djelatnost proizvodnja električne energije.\nNa svojoj internet stranici navode kako sa svojim partnerima već više od 15 godina pružaju tehničke usluge sektoru energije vjetra.\n“Više od hiljadu turbina na vjetar postavljenih i puštenih u pogon širom Evrope svjedoče o našem širokom iskustvu na obali i van obale”, navode oni.\nMeđutim osim ilustrativnih fotografija na sajtu nismo uspjeli pronaći konkretan dokaz o njihovim referencama za ovaj posao.\nU odluci Vlade RS o ponovnom postupku dodjele koncesije se navodi kako je izgradnja vjetroparka planirana na planinskom grebenu Trusina, na nadmorskoj visini između 934 i 1180 metara.\nProcjenjena instalisana snaga je 50 megavata a godišnja proizvodnja 160 gigavat časova.\n“Ovlašćuje se Ministarstvo energetike i rudarstva da pripremi dokumentaciju za javno nadmetanje i u saradnji sa Komisijom za koncesije sprovede postupak dodjele koncesije u skladu sa Zakonom o koncesijama i drugim materijalnim propisima koji se odnose na predmet koncesije”, navodi se u odluci Vlade RS.\nPodsjećamo, dok se Vlada priprema da ponovo dodijeli koncesiju, preduzeća “Omega Plus” iz Beograda i “Kermas Energija” iz Zagreba, čije je zajedničko preduzeće “Eol Prvi” koncesiju dobilo još 2012. godine su ušla u spor vrijedan skoro 38 miliona evra.


Firefox automatski preusmjerava Cortanine pretrage sa Binga na druge pretraživače\nUkoliko ste korisnik Firefoxa koji je nedavno prešao na Windows 10, vjerovatno ste primjetili blage izmjene u verziji 40 popularnog Mozillinog web browsera.\nNaime, nakon što je Mozilla negodovala na promjene koje je Windows 10 donio u opcijama za promjenu defaultnog browsera, sada su Firefoxu omogućili da automatski preusmjerava sve Cortanine web pretrage sa Microsoftovog Binga na defaultni web pretraživač kojeg je odabrao sam korisnik.\nKako prenosi PCWorld, Firefox nije jedini browser koji nudi opciju zamjene Binga sa drugim pretraživačima prilikom korištenja Cortane, ali je za sada jedini koji nudi tu opciju bez potrebe da instalirate third-party ekstenzije.\nOsim izmjena u pretrazi prilikom korištenja Cortane, Firefox 40 donosi i manje promjene u interfejsu, kao i obavezne sigurnosne provjere prilikom instaliranja sumnjivih ekstenzija, koje će u verziji 41 automatski blokirati njihovu instalaciju, što će korisnik moći zaobići posebnom komandom unutar opcija. Međutim, sve nesigurne i sumnjive ekstenzije će od verzije 42 biti automatski blokirane - bez mogućnosti njihove manuelne instalacije.\nCapcom potvrdio da radi na Resident Evil 2 Remakeu\nLenovo telefone će u budućnosti dizajnirati i proizvoditi - Motorola


Raspravu o predlogu nacrta budžeta za 2012. godinu otvorio je predsednik opštine Peter Knezi koji je obrazložio odakle 200 miliona dinara „viška“ u budžetu za sledeću godinu, s obzirom na to da ovu godinu završavamo sa budžetom od 786.166.000 dinara posle nekoliko rebalansa, a planirani opštinski budžet za 2012. godinu je 997.756.000 dinara.\nKnezi je rekao da se oko 100 miliona dinara više u opštinskom budžetu očekuje po osnovu poreza na zarade, a na osnovu izmena i dopuna Zakona o finansiranju lokalnih samouprava koji se primenjuje od 1. oktobra.\n„Naš oktobarski prosek nije bio preterano uspešan što se toga tiče, ali u novembru se već pokazala ta razlika, sredstava su povećana za 13 do 14 miliona dinara mesečno, ukupan iznos je povećan na 27-28 miliona dinara, dakle duplo, kako je i predviđeno zakonom. Tako mesečno imamo 14 miliona dinara više novca u budžetu. Sa druge strane, transferna sredstva od republike, koja su do sada bila oko12-12,5 miliona mesečno, smanjena su na 6.900.000 dinara. Kada se ta dva iznosa kompenzuju, dobijemo oko 8 do 8.300.000 dinara mesečno više novca. To smo pomnožili sa 12 meseci u nadi da ćemo taj porez i dobiti, odnosno da će zarade biti i isplaćene na teritoriji opštine Bečej i stigli smo do cifre od oko 100 miliona dinara, za koliko može da se poveća budžet za iduću godinu“, rekao je Knezi.\nOn je saopštio i da se prvi put desilo da Državna revizorska ustanova (DRI) izvrši kontrolu opštinskog budžeta za 2010. godinu.\n„Prvi put se desilo da nam je državna revizorska kuća to uradila, a ne ona koju smo mi angažovali po zakonu. Revizori su imali više zamerki na budžet za 2010. godinu koje smo ispravili, neke stvari su bile do prikupljene dokumentacije, neke stvari smo morali da ispravljamo na drugi način, a neke ćemo morati da ispravimo u budžetu za 2012. godinu primenom druge klasifikacije budžetskih prihoda“, rekao je Knezi.\nDrugih 100 miliona dinara „viška“ u budžetu za 2012. godinu, pojavilo se, rekao je Knezi, kao prihod od delatnosti i sredstava Direkcije za izgradnju Bečej koji je do sada ta firma dobijala na svoj račun i nije „ulazio“ u budžet opštine, kao i prihod od tzv. vazdušarine, koji je takođe automatski išao Direkciji. „Državni revizori su imali zamerku na to, konstatujući da je to protivzakonito i da na taj način ne možemo da izgradimo budžet opštine. Tako da drugih 100 miliona dinara jesu ukupan prihod Direkcije za izgradnju iz delatnosti tog javnog preduzeća, koji treba da se pojavi u opštinskom budžetu. Po uputstvu koji smo dobili od revizorske kuće, ta sredstva idu Direkciji po izvršenoj delatnosti. To znači da imamo veći obim sredstava u budžetu, ali su to sredstva koja su dosad bila angažovana u Direkciji, samo će se sada pojaviti u opštinskom budžetu. To su razlozi zbog kojih je budžet za narednu godinu veći za 211 miliona dinara“, objasnio je predsednik opštine.\nNekom manje, nekom više\nPo nacrtu budžeta za 2012. godinu, ukupni prihodi lokalne samouprave treba da budu 997,75 miliona dinara. Od tih para 48,6 miliona se planira potrošiti na službu predsednika opštine, političkim partijama pripada milion dinara, a za izbore je predviđeno 4,9 miliona. Opštinska uprava će da košta 160 miliona, a za potrebe osnovnog obrazovanja predviđeno je 75,6 miliona dinara, dok će srednje obrazovanje dobiti 34,9 miliona.\nZa potrebe kulture i kulturnih manifestacija namenjeno je 63,7 miliona, od toga samo za KUD-ove i njihove manifestacije 6,2 miliona dinara. Za fizičku kulturu je odobreno 32 miliona dinara, za socijalne potrebe (tu su stipendije, novac za đake generacije, ali i sredstva za rad Kancelarije za mlade, za trudnice itd.) 21 milion. Centru za socijalni rad namenjeno je 11,5, a Gerontološkom centru 10 miliona dinara.\nDečji vrtić će dobiti 95,6 miliona, mesne zajednice 29 miliona, na otplatu kamate i glavnice za opštinski kredit treba da se obezbedi 36,9 miliona, a za informisanje građana opštine predviđeno je 3 miliona dinara.\nKomunalac će dobiti 28,6 miliona, Vodokanal 21,3 miliona, Direkcija za izgradnju 161 milion, za zaštitu životne sredine (uništavanje komaraca, ambrozije, krpelja itd.) planira se potrošiti 5 miliona, Crveni krst će dobiti 1,6 miliona, izviđači 436.000 dinara, udruženje preduzetnika 1 milion, Pokret gorana 1,5, poljoprivredna udruženja 1,8 miliona itd.\nZa rad Turističke organizacije opštine treba obezbediti 4,6 miliona dinara, za Dom zdravlja 21,3 miliona, za funkcionisanje poljočuvarske službe Link FTO 10,4 miliona, naknada za odvodnjavanje iznosi 2 miliona, a za urbanističke planove, subvencije za zapošljavanje, za potrebe Toplane (kalorimetri, projekti i studija o izvodljivosti korišćenja termalne vode za grejanje) predviđeno je ukupno 31 milion. Za razvoj malih i srednjih preduzeća odobreno je 850.000 dinara a za finansiranje setvenog sajma pola miliona. Zakup državne zemlje treba da obezbedi oko 30 miliona dinara, a za potrebe banje odobreno je 9,2 miliona dinara (navodi se da je za bušotinu predviđeno 6 miliona, a za projekat za dobijanje dozvole 3,2).\nOn je rekao i da budžet opštine Bečej već nekoliko decenija nije razvojni, jer u njemu nema dovoljno sredstava za veće investicije i da će ovaj za narednu godinu biti kao i sadašnji, pretežno za podmirivanje osnovnih potreba budžetskih korisnika, te da očekuje da će on biti realizovan 85-87 posto.\nNačelnica opštinskog ode-ljenja za finansije Ildiko Brusnjai je rekla da su državni revizori imali prigovor i na to što do sada u opštinskom budžetu nisu predviđena tzv. sopstvena sredstva, kao i da opština mora da ima evidenciju o tome kako budžetski korisnici troše odobrena sredstva. Ona je rekla da se uvodi rigorozna kontrola trošenja para iz budžeta, te da će od nove godine morati da se primenjuju novi načini podnošenja izveštaja o trošenju novca, kako same lokalne samouprave, tako i budžetskih korisnika koji će se morati dostavljati do 15. u mesecu i odnose se na sve izvore finansiranja (i od pokrajine, i od kredita itd.).\nU vezi sa nacrtom opštinskog budžeta za 2012. godinu niko od prisutnih nije imao pitanja niti je tražio dodatna objašnjenja, osim direktora Direkcije za izgradnju Zvonimira Stankova koji je tražio da se usvoji amandman koji se odnosi na nov način obračuna i transfera novca ovom javnom preduzeću. Ukratko, Stankov je tražio da se novac koji je do sada uplaćivan direktno na račun Direkcije, a od sada će ići u budžet opštine, a pripada Direkciji, vraća u to javno preduzeće srazmerno ostvarenom prihodu, i da ne zavisi od ukupnog punjenja budžeta.\nViše iz ove kategorije « Očekivanja Bečejaca u 2012. godini: Sa pesimizmom u novu godinu\tMesna zajednica „Todor Dukin“: Sanacija pijace na proleće »


Vojvodini izvršna, sudska i zakonodavna vlast : Nadlanu.com\nVojvodini izvršna, sudska i zakonodavna vlast\nObjavljeno 9. apr 2012. / 12:27:06\nNOVI SAD, 9. aprila 2012. (Beta) - Potpredsednik Liberalno-demokratske partije (LDP) Dušan Mijić izjavio je u ponedeljak da se ta stranka zauzima da Vojvodina ima zakonodavnu, izvršnu i sudsku vlast, kao i izvorne prihode i imovinu.\nMijić je na konferenciji za novinare u Novom Sadu optužio neke druge partije da su neiskrene u zalaganju za autonomiju Vojvodine.\nPrema njegovim rečima, to se pre svega odnosi na Socijalističku partiju Srbije (SPS), čiji funkcioneri sada izjavljuju da su za "snažnu Vojvodinu", a da se pre toga nisu odredili prema Miloševićevoj politici, koja je tokom devedesetih "uništila Vojvodinu".\nPRVI DAN U ŠKOLI: Marija Šerifović podelila uspomenu iz…\nPrema njegovim rečima, i Ujedinjeni regioni Srbije, koji se sada zauzimaju za decentralizaciju, imali su dovoljno vremena da pokažu koliko su zaista iskreno za decentralizaciju, pošto su od 2000. godine na vlasti.\nMijić je rekao da Liga socijaldemokrata Vojvodine (LSV) ima svoje zasluge u borbi za autonomiju Vojvodine, ali je sada u koaliciji sa Demokratskom strankom, koja je u proteklom mandatu na republičkom nivou vodila politiku koja nije bila dobra za Vojvodinu.\nKritikovao je i Vladu Srbije jer još nije donela uredbu kojom se Vojvodini vraća odredjena imovina, na osnovu dogovora koju je premijer Mirko Cvetković postigao sa LSV-om.


O nama - CDP Globus\nCentar za razvoj društvenog preduzetništva “Globus” je prvi centar ovog tipa u Bosni i Hercegovini, koji je počeo sa radom u februaru 2014. godine, a nastao je kao plod dugogodišnje želje i saradnje aktivista posvećenih rješavanju društvenih problema. Misija CDP „Globus“ je promocija i podsticanje razvoja socijalnog/društvenog preduzetništva i djelovanja na principima solidarnosti u pravcu smanjenja socijalne isključenosti, siromaštva i nezaposlenosti u BiH. Ciljevi djelovanja Centra su:\nPromocija i podsticanje razvoja socijalnog/društvenog preduzetništva kroz programe istraživanja, promovisanja, edukacije, savjetovanja i neposredne podrške na neprofitnoj osnovi;\nZalaganje za uspostavljanje i razvoj institucionalnog i zakonodavnog okvira u oblasti socijalnog/društvenog preduzetništva;\nDjelovanje na promociji, unapređenju i zaštiti ljudskih prava i prevazilaženju siromaštva i socijalne isključenosti;\nJačanje kapaciteta nevladinih organizacija i drugih ciljnih grupa za provođenje programa/projekata u oblasti socijalnog preduzetništva i angažovanja u razvojnim procesima;\nPodizanje nivoa društvene odgovornosti, preduzetničke kulture i etike u zajednici/društvu.\nMotivisani pokretanjem društvene promjene, želimo da doprinesemo stvaranju uslova za bolji život svih ljudi u našoj zemlji, vjerujući da je socijalno/društveno preduzetništvo model koji nas ka tome vodi. Naš tim je sastavljen od aktivista – entuzijasta i stručnjaka različitih profila koji imaju dugogodišnja iskustva u promociji ljudskih prava i radu na projektima socijalne inkluzije, zapošljavanja, socijalnog preduzetništva i dr. sa tendencijom stalnog širenja članstva i umrežavanja sa drugim organizacijama.\nAktivnostima udruženja koordiniše Anita Šimundža - doktorica ekonomskih nauka sa dugogodišnjim iskustvom u kreiranju i provođenju projekata u oblasti socijalnog preduzetništva, zapošljavanja, ljudskih prava itd. Inicijatorka je i koordinatorka prve Koalicije za razvoj socijalnog preduzetništva „Udruženi možemo više“ i autorka brojnih radova u oblasti socijalnog preduzetništva.\nDr Anita Šimundža je Predsjednik CDP "Globus."


BTC $37.133 +0,67%\nETH $2.515 +3,10%\nBNB $381 -0,19%\nSOL $94 -0,18%\nXRP $0,63 +2,94%\nMalteška vlada dodelila je 19 studentskih blokčein stipendija iz fonda koji su ustanovili Univerzitet Malte i MITA.\nMalteška vlada dodelila je 19 studentskih blokčein stipendija u ukupnom iznosu od 160.000 evra, izveštava lokalna publikacija Malta Independent 23. maja.\nStipendije je dodelio Silvio Šembri, parlamentarni sekretar za finansijske usluge, digitalnu ekonomiju i inovacije, koristeći stipendijski fond od 351.000 dolara koji su ustanovili Uprava za digitalne inovacije Malte (MITA) i Univerzitet Malte u avgustu 2018. godine.\nPrema Malta Independent, svi dobitnici će se dalje prijavljivati za master diplomu iz oblasti blokčeina i tehnologija ditribuiranog registra (DLT), sa odvojenim grupama studenata specijalizovanim za blokčein studije koje se odnose na pravo, finansije, biznis i ICT.\nStipendije su najavljene tokom tekućeg AI i Blokčein samita u Malti, a Šembri tvrdi da stipendije predstavljaju prve nagrade takve vrste.\nZajedno sa najavom stipendija, Šembri je takođe izjavio da će Malteška uprava za finansijske usluge ove godine izdati prve licence blokčein kompanijama. On je napomenuo da je do kraja 2018. godine broj blokčein firmi iz Malte dostigao 800.\nU aprilu je MFSA odobrila prvih 14 agenata za kripto imovinu od više od 250 subjekata koji su se ranije prijavili. Odobrenje je usledilo usvajanjem Zakona o virtuelnim finansijskim sredstvima koje su malteške vlasti sprovele u leto 2018. godine.\nNedavno je turski Bahčešehir univerzitet pokrenuo blokčein centar na Bostonskom univerzitetu Northeastern kako bi pružio informativnu pomoć za blokčein tehnologiju.\nMalta će sve diplome da skladišti na blokčein


Novi Volkswagen Amarok tokom 2022. godine - BIGportal.ba\nNovi Volkswagen Amarok tokom 2022. godine\n13 Septembra, 2019 8 Novembra, 2019 0171\nVolkswagen je u misiji elektrifikacije svoje cjelokupne ponude, ali neki modeli su izostavljeni kao što je slučaj s pickupom Amarok.\nSledeća generacija pickupa će ostati verna motorima s unutrašnjim sagorevanjem, odnosno benzinskim i dizelskim pogonskim jedinicama, a pojaviće se tokom 2022. godine.\nAmarok će deliti platformu i mnogo tehnologije sa sledećom generacijom Fordovog Rangera, a na vrhu ponude bi mogli da budu V6 dizelski i benzinski motori. Aktuelni Amarok ima V6 TDI motor koji razvija 255 KS i 580 Nm obrtnog momenta, a tjuneri poput ABT-a iz ovog motora izvlače 302 KS i 630 Nm. Ranger bi mogao da dobije 2,7 litarski benzinski twin-turbo i 3,0 litarski V6 dizelski motor koji bi mogli da se nađu i pod Amarokovom haubom.\nBiće interesantno videti da li će se novi Ranger, koji bi trebalo da bude gotovo identičan Amaroku u mnogim aspektima, takođe oslanjati samo na fosilna goriva. U evropskom pickup segmentu i dalje dominiraju dizelaši, a na američkom benzinci.\nSaradnja Forda i Volkswagena bi mogla pomoći nemačkom proizvođaču da izvozi novi Amarok iz Evrope u Severnu Ameriku. Za sada nema konačne odluke, ali Volkswagen analizira mogućnosti, a potencijalno “zeleno svetlo” zavisi od finalnog proizvoda koji bi morao da bude “adekvatan za prodaju širom sveta”.\nLavrov: Rat u Siriji je završen\nAudi prekida proizvodnju motora s unutrašnjim sagorevanjem 2033.\nZavirite u dom manekenke Emili Rajtakovski\nInspektorki Jeleni Florjan odobren otkup kazne od jedne godine zatvora\nNeredi u Londonu poslije meča Engleske i Škotske\nWindows 11 će ipak morati da podrži i vašu aplikaciju za Windows XP


Predsednica Vlade Republike Srbije Ana Brnabić sastala se danas sa predstavnicima fitnes zajednice Srbije sa kojima je razgovarala o posledicima i efektima pandemije virusa kovid-19 na ovu industriju.\nPredstavnici fitnes zajednice podvukli su da su zainteresiovani i spremni da učestvuju u kampanji za masovnu imunizaciju stanovništva. Prema njihovim rečima, uvereni su da bi vakcinacija pomogla što bržem povratku njihovog poslovanja u normalne tokove. Kao zagovornici zdravog života, istakli su da se vakcinacija protiv zarazne bolesti kovid-19 u potpunosti uklapa u njihovu agendu i nadaju se nastavku ovakvog tempa vakcinacije u Srbiji.\nDanašnji sastanak deo je širih konsultacija koje je predsednica vlade sa resornim ministrima imala u prethodnim danima sa predstavnicima industrija koje su najviše pogođene negativnim efektima pandemije virusa kovid-19.\n← VUČIĆ OBIŠAO RADOVE U ŠAPCU: Autoputeve gradimo kako bi građani imali korist od toga\nNOĆAS POČINJE LETNJE RAČUNANJE VREMENA: Tačno u dva sata iza ponoći morate podesiti kazaljke →\n“Mi im upućujemo želju da nađu snagu da se suoče sa nenadoknadivim gubitkom” Vučić uputio telegram saučešća Putinu


Senator Graham saglasan sa Putinom da su sankcije Pjongjangu besmislene\nOštrije sankcije Severnoj Koreji neće promeniti rukovodstvo u Pjongjangu: Putin\nRuski predsjednik Vladimir Putin rekao je u utorak da nametanje oštrijih sankcija Sjevernoj Koreji zbog njenog nuklearnog programa neće promijeniti rukovodstvo u Pjongjangu, već bi moglo dovesti do velikih ljudskih patnji, prenosi Reuters.\nPutin je takođe upozorio protiv daljeg rasta vojne histerije oko Sjeverne Koreje, rekavši da bi to moglo dovesti do "globalne katastrofe".\nSa njim se danas saglasio američki senator, republikanac Lindsey Graham, koji je takođe uvjeren da pooštravanje sankcija za Pjongjang neće dati rezulatate.\n"Ne mogu vjerovati da sam saglasan sa Vladmirom Putinom ali jesam, dalje sankcije Sjevernoj Koreji vrlo vjerovatno neće dati rezultate" napisao je Graham na Twitteru.\nVladmir Putin će se susresti sa predsjednikom Južne Koreje Mun Džae-inom u srijedu da bi razmotrili krizi oko nuklernih testova Sjeverne Koreje, saopštio je portparol Kremlja Dmitrij Peskov u utorak.\nDvojca lidera će se susresti na marginama ekonomskog foruma u Vladivodstoku dok raste strah međunarodne zajednice zbog testa Pjongjanga koji je u nedjelju izveo svoj šesti nuklerni test, kako tvrde hodrogenske bombe, 11 puta jači nego što je bio prošlogodišnji nuklearni test Sjeverne Koreje.\nRuski ministar vanjskih poslova Sergej Lavrov izjavio je da je Moskva spremna da razmotri novu rezoluciju o Sjevernoj Koreji, ali pod uslovom da se ne nastavi esklacija vojnih tenzija na Korejskom poluostrvu već da se fokusiraju na pronalaženje diplomatskog rješenja.\nLavrov je rekao da je tu poziciju Rusije prenio američom državnom sekreataru Rexu Tillersonu tokom telefonskog razgovora koji je incirala američka strana.\nLavrov je rekao da je razgovarano i o uslovima na koji način se generalni sekretar Ujednjenih nacija, Antonio Guterres može angažovati u pomoći za pronalaženje diplomatskog rješenja za krizu sa Sjevernom Korejom.\nPortparolka Bijele kuće, Sarah Huckabee Sanders na press brifingu je dans izjavila da je prioritet administracije američkog predsjednika Donalda Trumpa, denuklearizacija Korejskog poluostrva.


*Zavesa će pasti na proleće, najpre za izbeglice iz Iraka, potom Avganistana i na kraju iz Sirije, saznaje Danas *I Srbija će morati da podiže ogradu na granici, pitanje trenutka kada će to učiniti Hrvatska\nLondon, Beograd - 04. februar 2016. 19:00\n"Pritiska na zemlje regiona neće biti", rekli su Danasu diplomatski izvori.\n"Do faze potpunog zatvaranja granica, koja će uslediti tokom proleća, prolaz će najpre biti zatvoren za izbeglice iz Iraka, potom Avganistana i na kraju iz Sirije", napominju za Danas izvori iz međunarodnih organizacija koje se bave migracijama.\n"Kada na granicama svuda oko Srbije bude pala zavesa, teško će biti izbeći da to ne bude slučaj i u Srbiji", napominju naši izvori.\n"Usled procene tog ogromnog talasa izbeglica, EU je već sada donela nekoliko mera koje će primeniti u narednim mesecima, do otopljavanja i vremenskih prilika koje su pogodnije za izbegličke rute. Računa se, naravno, da će i pored potpunog zatvaranja granica, veliki broj njih ipak uspeti da se probije, a onda se postavlja pitanje šta sa tim ljudima", ističu sagovornici Danasa.\nPremijer Srbije Aleksandar Vučić zatražio je pomoć za region Balkana kako bi bila očuvana stabilnost po pitanju migrantske krize, s obzirom na to da se, kako je rekao, svaki problem koji postoji u Siriji ili na severu Afrike reflektuje na region Balkana. On je novinarima u Londonu rekao da se na konferenciji govorilo o novcu namenjenom izbeglicama i naveo da niko neće taj novac da baci u bunar. Kad je reč o finansijskoj pomoći Srbija ne može da se meri sa Norveškom, arapskim zemljama, EU, Nemačkom, istakao je Vučić dodajući da je Vlada Srbije izdvojila skromni novac ali koji govori o "našem odnosu i prijateljstvu sa sirijskim narodom i drugim narodima u okruženju Sirije". Podsetimo, saopšteno je da je Vlada Srbije izdvojila pola miliona evra za pomoć izbeglicama.


Severna Mitrovica - Blic Online\nSamo nekoliko dana nakon napada na dvojicu srpskih mladića u Severnoj Mitrovici, sinoć je usledio novi incident. Naime, dvojica mladića albanske nacionalnosti H. T. (25) i R. C. (24) ušli su u Severnu Mitrovicu automobilom sa albanskom zastavom, a policija ih je privela kako bi sprečila teži incident.\nDOJAVA O NAPADU NA KBC SEVERNA MITROVICA Kosovska policija vrši pretres svih automobila na ulazu u bolnicu\nGradonačelnik severne Kosovske Mitrovice Goran Rakić saopštio je da, na osnovu preporuka medicinske struke i nadležnih organa, od danas prestaje da važi odluka kojom je ta većinski srpska opština na severu Kosova i Metohije bila stavljena u karantin.\nNa inicijativu Kriznog štaba Kosovske Mitrovice, predškolska ustanova "Danica Jaramaz" prihvatila je poziv da njeni radnici pripreme uskršnju trpezu za sve koji su smešteni u Studentskom centru sa blažim simptomima korona virusa.\nSAOBRAĆAJNA NEZGODA U SEVERNOJ MITROVICI Jedna osoba povređena, više automobila oštećeno\nU Severnoj Mitrovici večeras je u saobraćajnoj nezgodi jedna osoba lakše povređena a šest vozila je oštećeno, rečeno je za Kosovo Onlajn u Kosovskoj policiji.\nGrađani Severne Mitrovice smatraju da bi Srbi u što većem broju trebalo da izađu na izbore u nedelju jer od rezultata tih izbora zavisi njihov opstanak na Kosovu i Metohiji.\n"ODAVDE NEĆEMO DA IDEMO" Građani se okupili u severnoj Kosovskoj Mitrovici, revolt zbog upada ROSU\nDan posle brutalne akcije hapšenja u tri opštine na severu Kosova i Metohije, u severnoj Kosovskoj Mitrovici naizgled je mirno, a u centru grada postavljena je bina gde je u podne počeo protest građana.\nNIŠTA OD UJEDINJENJA Koha: Kosovski parlament ne želi da razmatra spajanje Severne i Južne Mitrovice\nGradonačelnik južne Mitrovice, Agim Bahtiri, sazvao je za sutra tribinu na kojoj će pokrenuti potpisivanje peticije za "ujedinjenje" tog dela grada severnom Mitrovicom, koju naseljavaju većinski Srbi.\nGradonačelnik Opštine Južna Mitrovica Agim Bahtiri, tražio je od privremenih kosovskih institucija da proslede parlamentu predlog za izmenu zakona na način koji bi omogućio "ujedinjenje" južnog sa severnim delom Mitrovice, koji većinski naseljavaju Srbi.\nUDAR NA SEVER KOSOVA Usvojena inicijativa bahatog albanskog gradonačlenika kojim žele da OBRIŠU SEVERNU MITROVICU\nSkupština opštine južna Mitrovica, pretežno nastanjene Albancima, podržala je inicijativu predsednika te opštine Agima Bahtirija, da se od privremenih prištinskih institucija zatraži izmena Zakona o administrativnim granicama između lokalnih zajednica s ciljem spajanja severnog i južnog dela Mitrovice, piše prištinski list "Gazeta expres".


Planetarno društvo namerava da pomno prati misiju ka planeti Pluton\nLansiranje svemirske sonde ka planeti Pluton izazvalo je uzbudjenje medju ljubiteljima astronomije svuda u svetu. Lansiranje je odlagana dva dana zaredom, zbog nepovoljnih vremenskih uslova i problema sa strujom, ali je lansiranje proteklo bez ikakvih problema:\nIzvršni direktor Planetarnog društva, Luis Fridman, kaže da njegovi članovi širom sveta - od naučnika do običnih ljudi zainteresovanih za astronomiju - prate ovu misiju poput zabrinutih roditelja.\n”NASA je tri puta pokušala da otkaže misiju ka Plutonu, ali mi smo angažovali naše članove, pisali smo Kongresu i administraciji i svaki put smo dobili podršku. U izvesnom smislu ovu misiju smatram našim delom.“\nDa bi skrenuli pažnju javnosti, članovi Planetarnog društva sponzorisali su debatu o tome da li je Pluton planeta ili samo poveća stena u takozvanom Kiperovom pojasu, koji se prostire od Urana do van granica sunčevog sistema. Medjutim, Luis Fridman kaže da to i nije toliko važno, već da je važnije saznati nešto više o prirodi objekata na ivici našeg sazveždja:\n”U suštini, mi tako sastavljamo ogromnu slagalicu kako bismo na kraju saznali kako je nastao solarni sistem, kako su nastale planete, koliko ima vode u sunčevom sistemu?“\nLuis Fridman kaže da će nam to pomoći da saznamo nešto više o sve većem broju planeta koje astronomi otkrivaju u orbitama oko drugih zvezda. On ističe da je do sada otkriveno više od stotinu takvih nebeskih tela.


Beta 29. januara 2018. 10:40\nBojović je sredinom prošle godine preko „Napred razvoja“ i povezanih firmi kupio akcije Energoprojekt holdinga i postao većinski vlasnik kompanije, sa udelom od 51,99 odsto, a država Srbija je ostala manjinski akcionar sa 33,58 odsto vlasništva.\n„Kao sastavni deo dokumentacije Napred razvoj je za Opremu i Industriju dostavio elaborate o proceni kapitala koje je radilo društvo za reviziju RSM Serbija ad Beograd, čije je ranije poslovno ime bilo IEF d.o.o. Beograd“, navela je KHOV u pisanom odgovoru agenciji Beta.\nBojović je posle oduzimanja prava glasa Energoprojekt holdingu u tri zavisna društva rekao da KHOV nema pravo da ocenjuje procenu vrednosti akcija i da je taj posao obavila revizorska kuća KPMG koja spada u „tri najuglednija svetska revizora“.\n„Sva rešenja koja donesi KHOV podobna su za preispitivanje suda i sva lica na koje se odnose mogu pokrenuti upravni spor“, navela je KHOV, reagujući na najavu Bojovića da će tužiti Komisiju zbog oduzimanja prava glasa u zavisnim društvima Energoprojekta.\nNapred razvoj je sredinom godine podneo zahtev za odobravanje ponude za otkup akcija malih akcionara u Opremi, prvo po 2.889 dinara po komadu, a kada je KHOV vratila ponudu i tražila „fer procenu vrednosti u skladu sa zakonom“ dostavili su nižu cenu od prethodne u iznosu od 2.700 dinara.\nZa Industriju je „Napred razvoj“ u prvom pokušaju ponudio cenu po akciji od 304 dinara, a kada je ponuda vraćana nova cena je bila 2.700 dinara po akciji, ali je KHOV odbila obe te ponude, a akcionari tvrde da je realna cena 5.800 dinara po akciji.


PONOVO NA MESTU USPEHA: Vladimir Gaćinović imenovan za trenera Spartaka\nnemanja ilic\t 06.10.2021. 18:32h\nFudbalski klub Spartak iz Subotice imenovao je za novog trenera Vladimira Gaćinovića, saopštio je danas taj superligaš.Gaćinović je i ranije vodio Spartak, u dva navrata, 2018. godine i u sezoni 2019/20.\n"Za mene je ogromna čast kao čoveku i treneru da u nekih pet godina od kojih sam tri i po proveo u Spartaku ponovo dobijem povrenje da treći put radim ovde. To je sigurno znak da sam ostavio pozitivan trag u mom radu. Drago mi je da vodim tako veliki klub u našoj državi", rekao je Gaćinović, preneo je klupski sajt.\nRanije je klub sporazumno raskinuo ugovor sa dosadašnjim trenerom Vladimirom Buačem, a Spartak na tabeli Super lige Srbije zauzima 13. mesto sa 12 bodova, iz isto toliko mečeva.\nGaćinović je istakao da je situacijia teška, ali i da se nada nalaženju rešenja.\n"Razgovarao sam sa igračima, svesni su svojih obaveza, imamo igrački kvalitet koji moramo staviti u funkciju ekipe. Subotička publika može da se nada boljim rezultatima", dodao je on.\nPredsednik kluba Nikola Simović posebno je istakao Gaćinovićev mandat, kada je u kvalifikacijama za Ligu Evropa 2018. godine eliminisao prašku Spartu.\n"Imali smo odličnu saradnju tada i sada kada smo bili u prilici da tražimo novog šefa struke on nam je bio prvi izbor i drago mi je da smo se ponovo vrlo brzo dogovorili. Zahvaljujem mu se na tome", rekao je Simović.\nZa pomoćnog trenera imenovan je bivši igrač Spartaka Vladimir Otašević.\nSpartak naredni meč u Super ligi Srbije igra na gostovanju protiv Novog Pazara 16. oktobra.\nZMAJEVI DESETKOVANI U AZIJI: Šestorica fudbalera BIH ostala bez viza za Kazahstan\nLEGENDA STRIKTNA: Birhof se protivi održavanju SP na svake dve godine\nSpartak SuboticaVladimir Gaćinović


Samaras nastoji da odblokira novu tranšu pomoći RSEStranice po jezicima\nSamaras nastoji da odblokira novu tranšu pomoći Printajte\nGrčki premijer Antonis Samaras hitno će danas otputovati u Brisel u pokušaju da odblokira novu tranšu zajma od EU i Međunarodnog monetarnog fonda.\nMinistri finansija Evrogrupe ranije nisu uspeli da postignu sporazum o još jednoj tranši finansijske pomoći vredne više od 30 milijardi evra.\nPomoć je trebalo da bude prosleđena u zamenu za nove budžetske rezove od nekoliko miliona evra, koje je odobrio grčki parlament prošle sedmice.\nEvrogrupa je odlučila da odluku odloži do ponedeljka, izjavio je predsednik ove grupacije Žan-Klod Junker nakon 12-satnih konsultacija ministara finansija.\nOn je dodao da su sve glavne nesuglasice rešene, ali da postoji potreba da se razmotri velikih broj tehničkih pitanja.\nOn je priznao da Evrogrupa do sada nije bila u stanju da osigura da će Grčka smanjiti svoj državni sug na 120 odsto društvenog bruto proizvoda u narednih 10 godina.\nGrčki dug sada je blizu 190 odsto društvenog bruto proizvoda zemlje.\nMMF insistira da Atina usvoji dodatne mere štednje.


RTCG - Radio Televizija Crne Gore - Nacionalni javni servis :: Politika :: "U Budvi smo dobili zamjenu, a ne istinske promjene"\n19. 05. 2022. 18:02 >> 18:03 1\nI dok bi Budva trebala da uđe sa bogatim kulturnoumjetničkim programom i punim ugostiteljskim lokalima u susret državnim praznicima, turiste i posjetioce će dočekati haos prouzrokovan zloupotrebama, nemarom i neradom čovjeka, koji vodi Budvu, a u njoj ne živi jer se vjerovatno svojih postupaka i sam stidi, kazao je predsjednik Opštinskog odbora GP URA Budva Blažo Rađenović.\nNakon današnjeg odbijanja predloženih odluka predsjednika Opštine Budva Marka Carevića od strane povjerenika u SO Budva, Rađenović smatra da je potpuno logičan slijed događaja od strane povjerenika da Carević bude smijenjen.\n"Takođe, pored neusvajanja Odluka predsjednika Opštine, uslijedila su neusvajanja programa rada i finansijskih planova u dva preduzeća, a time i stekli uslovi za razrješenje UO i menadžmenta u tim preduzećima. Posebno imajući u vidu da smo u turističku sezonu ušli bez rješavanja gorućih problema kad je u pitanju kanalizaciona i vodovodna mreža, gubici na vodovodnoj mreži i izlivanje kanalizacije na Petrovačkoj plaži", rekao je Rađenović.\nRađenović smatra i su u Budvi dobili zamjenu, a ne, kako navodi, istinske promjene.\n"Sve je ostalo isto, samo su drugi akteri. Očekujemo da Vladini povjerenici prontno reaguju i time opravdaju ulogu koju im je Vlada povjerila, kako šteta ne bi bila višemilionska, a poslijedice dalekosežnije", zaključio je Rađenović.\nBudva OO GP URA Budva\nZbog nelegalne gradnje uhapšen turski državljanin


Bez plaćenog računa za telefon nema kredita | Skandalozno\nGRAĐANI, UPOZORENJE: Bez plaćenog računa za telefon biće NEMOGUĆE podići KREDIT u banci\nKo ne bude platio račun za mobilni telefon, vrlo je moguće da neće moći da dobije kredit od banke, saznaje “Blic”.\nOvo pravilo najverovatnije će početi da se primenjuje sledeće godine, kada se očekuje da u kreditni biro Udruženja banaka Srbije uđu i podaci o potraživanjima mobilnih operatera.\nPraktično, to bi značilo da će bankari, pored informacija o otplaćivanju kredita, raspolagati i podacima o tome koji klijenti ne plaćaju račune za mobilne telefone.\n– Sve je više problematičnih kredita, pa će na ovaj način banke imati bolji uvid u platežnu sposobnost potencijalnog klijenta. Potrebno je da se utvrdi cela procedura dostupnosti ovih podataka, ali će se oni najverovatnije naći u kreditnom birou u toku 2017. godine – navode u jednoj od vodećih banaka na našem tržištu.\nViše informacija o klijentima u kreditnom biro je jedan od uslova koji Srbija treba da ispuni kako bi se bolje rangirala na Duing biznis listi Svetske banke za 2018. godinu.\nSudeći po tome da je ambicija Vlade Srbije da se za dve godine nađemo među prvih 20 zemalja, ovakav potez je sasvim izvestan. Srbija je sada na 47. mestu na Duing listi.\nSvetska banka je, između ostalog, navela da naša zemlja „nosi negativan poen jer se podaci od kompanija koje pružaju nefinansijske usluge ne uključuju u izveštaje kreditnog biroa“. U tom smislu, prioritet za unapređenje je proširenje informacija kojima raspolaže kreditni biro.\nPrema saznanjima “Blica”, mobilni operateri koji posluju u Srbiji zajedno će nastupiti oko ovog predloga Svetske banke.\n– Kreditni biro je već pokrenuo zahtev za dostavljanje ove vrste podataka. Trenutno se čeka mišljenje poverenika za informacije od javnog značaja i zaštitu podataka o ličnosti – navode u jednoj od telekomunikacionih kompanija.\nA da je u kreditni biro potrebno ubaciti što više podataka, smatra i dekan Beogradske bankarske akademije Hasan Hanić.\n– Slično kao u razvijenim evropskim zemljama, kreditni biro treba da sadrži podatke o svakom pojedinačnom građaninu. To znači izmirenje poreskih obaveza, plaćanje komunalija, taksi, računa mobilnih telefona i slično. Za početak je najjednostavnije da se u biro uvrsti plaćanje mobilnih telefona – kaže za “Blic” Hanić.\nPrema njegovim rečima, važno je imati kompletne informacije u kreditnom birou o svim korisnicima kredita.\n– Na taj način se smanjuje rizik da se odobri kredit onima koji neće uredno vraćati dugove – objašnjava Hanić.\nBudite prvi sa komentarom na članku "GRAĐANI, UPOZORENJE: Bez plaćenog računa za telefon biće NEMOGUĆE podići KREDIT u banci"


REŠAVANJE OFANZIVNIH PROBLEMA IGRE 2:1\nAutor teksta: Radoja Dušan, fudbalski trener\nU razvoju fudbalske igre dešavale su se i sada se dešavaju određene, nekad manje, nekad veće promene, koje doprinose opštem razvoju fudbalske igre. Jedna od značajnih promena je pojava svesne saradnje u igri, igra je dobila smisao i praktično je postala kolektivna igra u punom smislu te reči.\nPre pojave svesne saradnje u igri, slobodno se može reći da se igra odvijala individualno, bez obzira što je u igri učestvovao određen broj igrača na jednoj i drugoj strani.\nDotadašnja skromna tehnička nadgradnja, koja se sastojala od osnovnih prijema, vođenja lopte i šutiranja lopte unapred i u pravcu gola, diktirala je i način igre. Uvođenjem saradnje u igri dolazi do pojave taktičkih kombinacija, praktično do saranje između dva i više igrača u igri.\nŠta je u stvari taktička kombinacija može se videti iz definicije koju je izneo poznati trener Ivan Toplak.” Taktička kombinacija je akcija dva i više igrača koja se na određenom delu terena ili fazi igre može više puta ponavljati.”\nOva definicija taktičke kombinacije ili bilo koja druga, ne može da razjasni sve elemente koje sadrži taj pojam i još manje može da objasni formu i sadržaj taktičke kombinacije.\nKao i svaka definicija i ova traži detaljno objašnjenje , što nije ni malo lak i jednostavan zadatak. Upravo iz tih razloga ne treba se upuštati u šire razjašnjenje definicije, jednostavno treba koristiti do sadašnju praksu u radu sa ciljem da se ukaže na veći broj praktičnih primera taktičkih kombbinacija dva i više igrača.\nNa koji će način dva i više igrača da sarađuju između sebe ne rešava se nikakvim verbalnim savetima, koje trener daje pred utakmicu, ne rešava se ni posebnim uvežbavanjem na jednom ili više treninga , to je zapravo proces koji se odvija od prvih koraka u fudbalskom klubu do postizanja vrhunskog majstorstva.\nOva pojava može se posmatrati kao taktički trening koji ima zadatak da reši osnovne ili složene tehničko-taktičke kombinacije.\nTatkički trening mora da se reši kako će dva ili više igrača da sarađuju između sebe .\nPojam taktičkog treninga nije pojava koja se veže za trening u seniorkom uzrastu i neće biti u stanju da reši probleme saradnje između dva igrača ukoliko igrači nisu u predhodnom procesu dobro selektirani, dobro obučeni i ako nemaju potrebne motoričke i ostale kvalitete bitne za učešće u vrhunskoj fudbalskoj igri.\nPostavlja se logično pitanje šta sve čini tatkičku kombinaciju, šta je to što se mora uraditi, pre nego što se pristupi uvežbavanju taktičkih kombinacija, odnosno šta je to sa čime mora da raspolaže svaki igrač koji bi mogao da pristupi radu na taktičkom treningu u cilju uvežbavanja i sprovođenja taktičke kombinacije.\nOsnovne pretpostavke za uspešno usvajanje taktičke kombinacije\nPostoji više pretpostavki koje učestvuju u procesu uspešnog obučavanja i usavršavanja taktičke kombinacije.\n1. Selekcija igrača\nZahtevi u savremenom fudbalu idu u pravcu intenziviranja značaja selekcije igrača, što je jedan od ključnih problema u fudbalu. Odabrati sa što manje grešaka, one koji imaju uslove da se razviju u vrhunske fudbalere, jedan je ključnih problema za fudbalsku struku, nauku i praksu.\n7 gostiju i nema prijavljenih članova


Izvor: SrbijaDanas.com, 21.Avg.2019, 16:14\nCrno-beli na potezu.\nBivši fudbaler Partizana i jedan od najzaslužnijih što se dupla kruna posle decenije vratila u Humsku, pre tri sezone, Leonardo da Silva Souza postao je slobodan igrač!\nBrazilac je igrajući za Al Vahdu, kao i u Humskoj, imao sjajnu sezonu postigavši 27 golova na 35 mečeva u svim takmičenjima, međutim, klub iz Emirata odlučio je da prekine saradnju sa Leonardom, što je vezista potvrdio na društvenim mrežama, gde se oprostio od navijača >> Pročitaj celu vest na sajtu SrbijaDanas.com << ovog kluba.\nPrema pisanjima arapskih medija, Al Hilal je zainteresovan za dovede Leonarda i navodno je prethodnih dana imao kontakte sa ljubimcem Partizanovih navijača, ipak, zvaničnu ponudu još nije dobio.\nTreba je očekivati vrlo brzo, obzirom da je slobodan "kao ptica na grani", ali ne bi bilo iznenađenje ukoliko stigne i reakcija iz Humske. Na potezu su čelnici osvajača Kupa Srbije.


Otvoren punkt za vakcinaciju u TC „Rajićeva“ – Studio B\nOtvoren punkt za vakcinaciju u TC „Rajićeva“\nOtvoren punkt za vakcinaciju u TC „Rajićeva“ Studio B, Beoinfo\nObjavljeno: 16.11.2021. 11:34 Izmenjeno: 16.11.2021. 19:12\nU Beogradu otvoren punkt za vakcinaciju protiv korona virusa u tržnom centru „Rajićeva“.\nGrađanima su na tom punktu, koji se nalazi na trećem spratu tržnog centra, na raspolaganju Sinofarm, Fajzer i vakcina Sputnjik V proizvedena na institutu „Torlak“.\nOtvaranju punkta prisustvovali su zamenik gradonačelnika Goran Vesić i gradska sekretarka za socijalnu zaštitu Nataša Stanisavljević.\n„Veoma smo srećni što smo dobili priliku, zahvaljujući ljubaznosti vlasnicima ovog tržnog centra, da i ovde otvorimo punkt jer strategija Grada je da se ljudi vakcinišu tamo gde žive, rade i dolaze“, rekao je Vesić.\nIstakao je da će se nastaviti sa otvaranjem vakcinalnih punktova i najavio da će već sledeće nedelje biće otvoren punkt u robnoj kući „Ikea“, a posle toga i u tržnom centru „Stadion“ i Beošoping centru.\n“Trudićemo se da u saradnji sa Ministarstvom zdravlja, sa kojim imamo zaista dobru saradnju, svuda omogućimo ljudima da mogu da se što lakše vakcinišu. Nema drugog načina da se izađe iz ove pandemije osim da se svi zaraze ili da se svi vakcinišu, a mislim da je bolje da se svi vakcinišu“, rekao je Vesić.\nPoručio je da je to jedini način da se borimo protiv ove pošasti i da je zato veoma važno da ljudi iskoriste priliku koja im je omogućena i da se vakcinišu brzo, jednostavno i na taj način zaštite i sebe i druge.\nVesić je zahvalio Domu zdravlja Stari grad i svima koji su učestvovali u otvaranju punkta u tržnom centru „Rajićeva“.\nTaj punkt danas će raditi od 9 do 17 sati, a od sutra i svakog narednog dana od 12 do 20 časova, precizirala je gradska sekretarka za socijalnu zaštitu Nataša Stanisavljević.\nOna je navela da se punktovi otvaraju u tržnim centrima zato što najveći broj građana, naročito mladih, najviše vremena provodi upravo na tim mestima, pogotovo pred novogodišnje praznike.\nOtvaranju punkta u tržnom centru „Rajićeva” prisustvovao je i predsednik opštine Stari grad Radoslav Marjanović, koji je na tom punktu primio treću dozu vakcine, a kako je rekao, odabrao je Fajzer vakcinu, kao i prethodna dva puta.\n“Otvaranje punktova u tržnim centrima se pokazalo kao dobro jer građani, uz kupovinu ili kafu, svrate i da se vakcinišu”, rekao je Marjanović i pozvao sve da se vakcinišu jer je to jedini način da se izborimo sa pandemijom korona virusa.\nDirektorka doma zdravlja Stari grad Vesna Knjeginjić rekla je da vakcinalni punkt u Siminoj ulici i dalje radi, ali da je uz podršku Grada Beograda i Ministarstva zdravlja omogućeno otvaranje i punkta u tržnom centru “Rajićeva” kako bi građani bez velikog čekanja mogli da se vakcinišu i na taj način sačuvaju svoje i zdravlje drugih ljudi.\nOsim na punktu u tom tržnom centru, građani se mogu vakicnisati u tržnom centru Ušće“ gde je rad vakcinalnog punkta produžen do 25. novembra, zatim na punktu u tržnom centru „Galerija“ u okviru Beograda na vodi, kao i u hali 7 Beogradskog sajma.\nTakođe, na raspolaganju su im punktovi u svim domovima zdravlja na teritoriji Beograda.\nU Beogradu vakcinisano 35 odsto mladih\nU Beogradu je do sada vakcinisano 35 odsto mladih, uzrasta od 18 do 30 godina, izjavila je gradska sekretarka za socijalnu zaštitu Nataša Stanisavljević.\n“Primećujemo porast vakcinacije mladih od kada su otvoreni punktovi u tržnim centrima”, rekla je Stanisavljević novinarima u tržnom centru “Rajićeva”, gde je danas otvoren vakcinalni punkt.\nPodsetila je da su trenutno aktuelni i punktovi u tržnim centrima “Ušće” i “Galerija” u okviru Beograda na vodi u kojima je, kako je navela, za proteklih mesec dana prvom, drugom ili trećom dozom vakcinisano oko 10.000 sugrađana.\n“Zato je važno da iz dana u dan činimo punktove za vakcinaciju što dostupnijim građanima”, zaključila je Stanisavljević.


Rudarsko-metalurski kombinat "Trepča" danas obeležava 90 godina postojanja i rada | Radio Kosovska Mitrovica\nRudarsko-metalurski kombinat “Trepča” danas obeležava 90 godina postojanja i rada\n7. December, 2017 17:01 |\nDirektor Kancelarije za Kosovo i Metohiju Marko Ðurić je zaposlenima u RMHK “Trepča” poručio da će u Vladi Srbije imati trajnog i odanog saveznika u nastojanjima da taj kombinat bude sačuvan, a u srpskim predstavnicima čvrstog branioca svojih interesa i prava na Kosovu i Metohiji.\n“U našoj državi 90 godina može da opstaje i traje samo nešto što je na čvrstim temeljima sazdano i nešto što je stručno i s ljubavlju gradjeno i vodjeno. Trepča je bila jača od ratnih vihora i političkih nestabilnosti i ekonomskih kriza. Branili smo je onako kako Srbin brani svoju kuću bez odstupanja i ne razmišljajući o predaji“, rekao je Djurić.\nOn je dodao da su u toj borbi oružje bili politički i pravno ekonomski argumenti ali „naša glavna snaga bili su jedinstvo i sloga“.\n„Uspeli smo da zaustavimo pokušaje da nam se otme ono što je bez ikakve dileme naše zato što smo nastupali složno kao vojska boreći se za ono bez čega nam opstanka nema a to je Trepča“, naglasio je Djurić zapitavši se kakva bi u suprtonom bila prestpektiva naroda na ovim prostorima.\n“Koliko srpskih porodica bi ostalo bez hleba i koliko srpskih ognjišta bi se ugasilo? Naša snaga meri se vrednošću onoga što branimo, a vrednost Trepče ne da se iskazati samo brojevima, jer ‘Trepča’ je za ljude ovde i nacionalno i vrednosno i identitetsko pitanje”, rekao je Đurić i dodao da se “naša snaga meri vrednošću onoga što branimo a vrednost Trepče neda se iskazati samo brojevima jer je Trepča za ljude ovde i nacionalno i vrednosno i identitetsko pitanje”.\n„Nadživeće Trepča i političko pravni provizorijum u kojem je prinudjena da opstane poslednjih godina. Za deset godina ući će u drugi vek postojanja. Sve srpske tapije na Kosovu i Metohiji mere se vekovima neka tako bude i sa Trepčom i da stotu godišnjicu dočekamo dišući slobodno”, poručio je okupljenima Djurić uz pozdrav “Živela Srbija”.\n“I pored stalnih ekonomskih i političkih pritisaka, cilj menadžmenta i zaposlenih Trepče je, kako je rekao generalni direktor Jovan Dimkić, bio da se očuvaju ljudski i tehnološki resursi. U tome je, u poslednjoj deceniji presudnu ulogu imala Vlada Republike Srbije bez čije pomoći kao I jedinstva zaposlenih ovaj kombinat ne bi imao budućnost”, rekao je Jovan Dimkić, generalni direktor RMHK “Trepča”.\nGeneralni direktor Kombinata Jovan Dimkić istakao je da je Kosovo i Metohija izuzetno bogato rudama, a posebno lokalitet u okolini Trepče, te podsetio da je upravo zbog toga mnogima “Trepča” ‘zapala za oko’.\n“Trepča” je bila i ostala glavni oslonac razvoja pokrajine KiM kroz vreme, kazao je Dimkić i istakao da su “Trepčini” proizvodi poznati i dalje širom sveta.\nNa proslavi su dodeljene svečane plakete zahvalnosti Kombinata predsedniku Srbije Aleksandru Vučiću, patrijarhu Irineju, direktoru Kancelarije za Kosovo i Metohiju Marku Đuriću i porodici srpskog tenisera Novaka Đokovića.\nU ime predsednika Srbije, plaketu je primio direktor Kancelarije za KiM, Marko Đurić, dok je u ime patrijarha Irineja svečanu plaketu primio vladika Teodosije.\nUčesnicima svečanosti pročitana su pisma predsednika Srbije, patrijarha Srpske pravoslavne crkve Irineja, porodice Karađorđević, a srpski teniser Novak Đoković, koji je počasni građanin Zvečana, obratio se učesnicima skupa preko video linka i čestitao jubilej zaposlenima u Trepči i poželeo im uspeha u daljem radu i životu još jednom istakavši da će zarad svog porekla uvek biti neraskidivo vezan za ove prostore.\nPovodom svečane akademije prikazan je dokumentarni film o ovom kombinatu koji je radjen u produkciji televizije “Most”, a priredjen je i bogat kulturno umetnički program.


iAnatomija: Stiv Džobs posthumno svedočio na suđenju Appleu\nStiv Džobs posthumno svedočio na suđenju Appleu\nViše od tri godine posle njegove smrti, legendarni izvršni direktor Applea Stiv Džobs, svedočio je u federalnom sudu u petak u video snimku tokom suđenja njegovoj firmi.\nNa video snimku koji je snimljen šest meseci pre njegove smrti 2011. Džobs staje u odbranu Appleovog softvera koji je blokirao muziku sa drugih servisa na iPodu, koji su konkurisali Appleovom iTunesu.\n“Plašili smo se da će hakeri provaliti u Appleov bezbednosni sistem”, rekao je Džobs i dodao da bi u slučaju da su dozvolili pristup drugim servisima na iPodu, mogli da dobiju mejlove sa malverom.\nNa snimku napravljenom u sedištu Applea u Kupertinu, Džobs se pomalo nestrpljivo vrpolji u stolici dok odgovara na pitanja o mejlovima koja je o ovom slučaju razmenio sa kolegama i firmom RealNetworks.\nRekao je da se ne seća zašto je bio ljut na direktora te firme, ali je naglasio da je RealNetworks smatrao “hakerom”.\n“Iznenadili smo se što je Real usvojio taktike i etiku od hakera, kako bi provalio u iPod i istražujemo posledice njihovih akcija”, rekao je on.\niDoktor 08. децембар 2014. 21:18\nmeni je na ovim sluskama za nijansu slabija leva,kada se stave u usi obe onda se ne primecuje,ali kada se pojedinacno stave onda se primecuje da je leva malo slabija,a nove su pre 7 dana sam uzeo fon i dobio sluske,da li je to nesto normalno ili su sluske zeznute?\niDoktor 09. децембар 2014. 03:36\nTo nije normalno. Nekoliko stvari moze da bude u pitanju:\n1. da je snimak takav (probaj neke druge pesme)\n2. da slusalice nisu ispravne (probaj druge sluske)\n3. da ti je slabiji sluh na tom uhu (neka proba neko drugi)\niDoktor 09. децембар 2014. 03:41\nWinterboard je updateovan za iOS 8 :)\niDoktor 10. децембар 2014. 10:36\na da li se vrsi popravka ovih sluski i koliko je to? :)\niDoktor 10. децембар 2014. 11:09\nTesko da iko popravlja to, a i ne isplati se posto nove mozes da nadjes povoljno. Npr: http://goo.gl/KMs8RY Samo pazi da ti ne uvale fus jer prodaju za malo manje para a uvaljuju kineze\niDoktor 10. децембар 2014. 13:16\nda da,znam da sam jednom uzeo fus 850 din,ali ima razlike u zvuku,ogromne razlike,tako da me nece prevariti,a i necu uzimati nove jer stvarno je minimalna razlika,a i kad se stave obe ne primecuje se,nije meni problem,ali krivo mi je sto su nove,u svakom slucaju hvala :)


LAUREATI HERCEGNOVSKIH PRIZNANJA: Ovogodišnji dobitnik najvećeg priznanja je dr Relja Živojnović | Novosti.RS\nOvo je odluka devetočlanog žirija u kojem su predstavnici svih partija zastupljenih u lokalnom parlamentu.\nGrupa građana je u predlogu obrazložila da je dr Relja Živojnović najpoznatiji očni lekar na svetu, koji je prvi obavio hiruršku obradu mrežnjače. Živojnović je rođen 1931. u Gracu, u Austriji, živeo je kratko u Vojvodini,a onda se sa porodicom doselio u Herceg Novi 1934. godine. Školovao se na Cetinju i u Herceg Novom, maturirao u Dubrovniku a Medicinski fakultet završio u Zagrebu. Stažirao je u Meljinama, a 1960.\nGodine sa suprugom je otišao u Nemačku, potom u Roterdam, gde završava specijalizaciju iz oblasti oftalmologije. Penziju je dočekao u Antverpenu, a danas penzionerske dane provodi u Novom pokazujući izuzetnu ljubav prema cveću. NJegov vrt je jedan od najlepših u gradu cveća, a neretko Živojinović sadnice poklanja gradu.\nAna Dabović uspešna sportistkinja je dete Herceg Novog, a postignutim vrhunskim rezultatima najbolji je ambasador našeg grada u svetu, obrazložili su svoj predlog iz Sportskog centra Igalo. Navode takože da je Ana Dabović prva srpska košarkašica u istoriji koja je osvojila titulu šampiona američke WNBA lige za sezonu 2016. godine, igrajući za ekipu Los Angeles Sparks. Standardni je član ženske košarkaške reprezentacije Srbije. Zvanično je proglašena za najbolju igračicu prvenstva Evrope u Mađarskoj i Rumuniji 2015. godine. Trenutno igra u francuskoj ligi za ekipu BLMA (Basket Lattes Montpellier Agglomeration).\nPriznanja će laureatima biti uručena na svečanoj sednici Skupštine 28.oktobra na Dan grada.\nHerceg Novi nagrada Povelja Relja Živojnović Ana Dabović\n18:23 TRAŽE OTKRIVANJE VINOVNIKA ALEKSINE SMRTI: Veliki skup u Aleksincu, zapaljene sveće ispred slike preminulog mladića (FOTO)\nSTOTINAK mladih Aleksinčana se danas okupilo kako ispred Doma kulture u svom gradu kako bi podržalo otkrivanje vinovnika događaja u kom je tragično nastradao dvadesetšestogodišnji Aleksa Stojmenović.\n17:32 (UŽIVO): MLADOST - PARTIZAN: Domaći propustili dobru priliku\n18:20 IZLOŽBA LITOGRAFIJA SARE LAZAREVIĆ: Postavka u Galeriji Kulturnog centra Kruševac\n18:14 SRBIJA U KANDŽAMA LUDAČKIH NAMERA EU: Šešelj upozorio na opasnost novog udara iz Brisela (VIDEO)\n18:13 LANČANI SUDAR NA PANČEVAČKOM DRUMU: Četvoro povređenih prevezeno u Urgentni centar


Beograd, 25. februar 2013. – LG Electronics će na MWC 2013. sajmu u Barseloni po prvi put predstaviti vodeću Wireless Ultra High Definition (Ultra HD) Transmission tehnologiju. Ova neverovatna funkcija mobilnih telefona, omogućuje korisnicima da gledaju sadržaj sa svojih uređaja na Ultra HD televizorima u realnom vremenu, putem bežičnog prenosa podataka Wi-Fi mrežom.\n„Zahvaljujući inovativnoj LG Wireless Ultra HD Transmission tehnologiji, korisnici sada mogu da uživaju u filmovima, video igrama, slikama, bilo kom sadržaju sa svojih mobilnih telefona na najnaprednijem Ultra HD televizoru,” rekao je dr Jong-seok Park, predsednik i izvršni direktor kompanije LG Electronics Mobile Communications. „Razvojem ove savremene tehnologije, LG još jednom potvrđuje svoju lidersku poziciju kada je u pitanju jedinstveno korisničko iskustvo.”\nWireless Ultra HD Transmission tehnologija omogućava prenos multimedijalnih sadržaja sa mobilnih telefona brže i lakše od prethodnih sistema mobilne video kompresije i prenosa. Ova neverovatna funkcija LG smart telefona omogućava transfer putem Wi-Fi veze, bez ikakvog gubitka sadržaja i kvaliteta. Tokom prenosa, multimedijalni sadržaj se automatski prilagođava kako bi odgovarao rezoluciji Ultra HD televizora, imajući kao rezultat sliku besprekornog kvaliteta.\nDodatno, LG Wireless Ultra HD Transmission tehnologija troši manje od pola energije koju koriste druge, slične tehnologije. Ovo je postignuto manjim opterećenjem procesora telefona i drugih hardverskih resursa.\nPosetioci sajma u Barseloni sami mogu isprobati ovu tehnologiju na štandu kompanije LG Electronics u hali 3 Fira Gran Via, od 25. do 28. februara.


Cantina de Frida - Belgrade Experience\nCantina de Frida, Restoran & lounge bar je najpopularnije mesto u Beogradu ovog tipa.\nNalazi se na obali reke Save, na poznatom pristaništu turističkih brodova, u popularnoj Beton hali, koja važi za najpopularniji ugostiteljski kompleks u našem glavnom gradu u čijem sklopu se nalazi više restorana različitih internacionalnih kuhinja.\nRestoran je dobio ime po čuvenoj meksičkoj umetnici Fridi Kahlo, poznatoj po vedrom duhu, strasti i ljubavi ka životu, kojom je zračila i prenosila je na druge baš kao i što je slučaj sa ovim restoranom u koji svi koji jednom dodju obavezno se ponovo vrate prvom prilikom.\nEnterijer restorana i longe bara Cantina de Frida, je osmislio poznati holandski dizajner (poznat po kreiranju enterijera svih restorana Džejmi Olivera). U ponudi restorana preovladjuje Mediteranska kuhinja, s akcentom na specijalitete s područja Španije, Argentine i Meksika.\nU letnjem periodu možete se opustiti u prostranoj bašti ovog popularnog Beogradskog Restorana i gastro bara sa nesvakidašnjim pogledom na reku i uživati u čarima i specijalitetima ovog restorana koji on nudi!\nU Fridi od 22h svakog dana možete uživati u fenomenalnom muzičkom programu.\nRezervacije za Cantina de Frida potrebno je izvršiti na vreme a posebno to važi za vikend!


Kvadratura kruga - subota 19. septembar od 18.30 na RTS 1 - Gde je u Srbiji RASADNIK TALENATA? - Film&TV\nNaslovna NE PROPUSTITE Kvadratura kruga – subota 19. septembar od 18.30 na RTS 1 –...\nDva automobilska asa koja su proslavila Srbiju, tri glumca, od kojih su dva obeležila i evropsku kinematografiju, dva kompozitora i još desetinu poznatih i uspešnih ličnosti iznedrilo je selo Gorjani kod Užica.\nPROČITAJTE JOŠ “Močvara” – četvrta epizoda 20. septembra na RTS 1 od 20.05: Još jedno UBISTVO\nOvo selo, za razliku od većine sela u Srbiji, živi i razvija se. Automobilski asovi Milan i Milun Vesnić i dalje žive u Gorjanima, koreograf Titovih sletova i glumac Milan Bosiljčić Beli, kompozitor Miša Marković obeležili su javnu scenu, ali i život u Gorjanima.\nPROČITAJTE JOŠ Serija “Tate” – petak 18. septembar (PRVA, 20.10): Miona i Radić PONOVO se sastaju\nKako i zahvaljujući čemu su Gorjani već decenijama rasadnik talenata u mnogim oblastima, saznaćete u novom izdanju Kvadrature kruga, autora Branka Stankovića. Emisija je na programu u subotu 19. septembra od 18.30 na Prvom progamu RTS.\nPrethodni tekstTate – 92. petak 18. septembar (PRVA, 20.10): Miona i Radić PONOVO se sastaju\nSledeći tekstIgra sudbine 148. epizoda – utorak, 22. septembar: Vukašin Matiju drži U ŠACI! Adi se sprema NOVA OPASNOST! A evo i koja!


Vučić uoči susreta sa Putinom: Rusiji nikad nećemo uvesti sankcije – Borba\nVučić uoči susreta sa Putinom: Rusiji nikad nećemo uvesti sankcije\nOdnosi sa Rusijom su prioritet Srbije, rekao je predsednik Srbije Aleksandar Vučić za Tas.\n“Ali to nije samo pitanje naših tradicionalnih odnosa, kao što neki tvrde. To je pitanje našeg budućeg odnosa, pošto vidimo Rusiju kao jednog od ključnih partnera u budućnosti, a ne samo u prošlosti sa njenim velikanima kao što su Dostojevski, Jesenjin i Puškin, koje bi vam pomenuo i svaki Amerikanac. Mi smatramo Rusiju kao našeg partnera na političkom, ekonomskom i svakom polju”, istakao je predsednik Vučić.\n“Ako se setimo prethodnika Vladimira Putina, Srbija jedva da je postojala za njih, pošto su Jeljcinovi sastanci sa predsednikom (Slobodanom) Miloševićem bili veoma retki”, podsetio je.\n“Putin nije značajan samo za ruski narod, već tokom svog mandata on vodi brigu i pokazuje pažnju i srpskom narodu i mi smo mu veoma zahvalni na tome”, rekao je predsednik Vučić.\n“Nadam se da ću na našem sastanku razgovarati o globalnim pitanjima i da ću još jednom zahvaliti Ruskoj Federaciji na njenoj podršci teritorijalnom integritetu Republike Srbije. To nisu prazne reči, već istinska zahvalnost”, kazao je predsednik Srbije.\n“Srbija nikad neće uvesti sankcije Rusiji”\nUz podsećanje da je to već mnogo puta do sada rekao ne samo ruskim medijima već i svima drugima, predsednik Vučić je ponovio da Srbija neće uvesti sankcije Rusiji i, kako je rekao, nijedan pritisak ne može da nas natera da promenimo ovu poziciju.\n“Želeo bih da se obratim narodu Rusije i kažem jednu stvar koju političari već znaju, ali je važno i da obični građani znaju: nije uvek lako za Srbiju, ali setite se da je Srbija jedina zemlja među onima koje teže članstvu u EU koja nikad nije glasala protiv Rusije ni na jednom međunarodnom sastanku i koja nikad nije uvela nikakve sankcije”, rekao je Vučić.\n“Ponekad, kad učestvujete na nekim sastancima na Zapadu, o vezama između Rusije i Srbije od dva sata razgovara se sat i četrdeset pet minuta”, naveo je srpski predsednik.\n“Srbija ne planira da se pridruži NATO-u, to ne krije”\nVučić je naveo i da je Srbija na evropskom putu, ali da nema nameru da se pridruži NATO-u dodajući da Srbija planira da kupi najmanje šest ruskih vojnih helikoptera i sistema vazdušne odbrane.\n“Srbija je na evropskom putu, ali razlika između Srbije i drugih zemalja u regionu je u tome što Srbija ne želi da se pridruži NATO-u. Mi smo izabrali put vojne neutralnosti i ja sam to nedavno rekao liderima država članica NATO-a. Mi to ne krijemo”, izjavio je Vučić.\nNaglasio je da je Srbija nezavisna i vojno neutralna zemlja, te da stoga mora biti snažna u vojnom pogledu kako bi mogla da brani svoju teritoriju.\n“Nadam se da ću o tome i o mnogim drugim temama razgovarati sa Vladimirom Putinom”, zaključio je Vučić.\nSrpski predsednik će, najavljuje agencija, boraviti u poseti Moskvi od 18. do 20. decembra, a tokom posete će se sastati sa ruskim predsednikom Putinom.\nNovi incident u Skupštini Srbije:Poslanik DS-a prijetio šamarom?\nUhapšeni Miloš i Marko Martinović: Braća pala zbog oružja


Nacrt budžeta Vlasotinca na sajtu opštine\nIzvor: JUGpress.com, 08.Dec.2019, 18:52\nNacrt budžeta opštine Vlasotince za 2020.godinu objavljen je 6. decembra na zvaničnoj internet stranici te opštine a građani mogu dostavljati predloge i sugestije na sajt, naq e-mail adresu sasa.m@vlasotince.org.rs zatim lično, Odeljenju za budžet, finansije, privredu i društvene delatnosti u kancelariji broj 41 u zgradi opštine i na zvaničnu FB stranicu opštine do ponedeljka 16.decembra.\nUsmena javna rasprava održaće se u utorak 17.decembra s početkom u 17 sati u sali SO Vlasotince.\nSednica skupštine opštine, na čijem dnevnom redu će jedna od tačaka biti i usvajanje budžeta za narednu godinu, zakazana je za 20. decembar.\nVlasotince je bilo jedna od lokalnih samouprava koje su učestvovale...\nRadio Slobodna Evropa: Skupština RS 16. decembra o budžetu tog entiteta\nPoziv Vlasotinčanima da učestvuju u kreiranju budžeta\nIzvor: JužneVesti.com, 09.Dec.2019, 11:10\nNa šta bi i kako trebalo potrošiti novac poreskih obeveznika, Vlasotinčani mogu predložiti lokalnoj samoupravi do 16. decembra...Nacrt budžeta nalazi se na sajtu Opštine, a planiran je na nešto više od 743 miliona dinara. Ideje i predloge građani mogu poslati popunjavanjem onlajn ankete, mejlom...\n08.Dec.2019: Jug Srbije


Vardar slavio u prvom derbiju Makedonije ove sezone! – Balkan-Handball.com\nHome / Balkan / Makedonija / Vardar slavio u prvom derbiju Makedonije ove sezone!\nPoslednja izmena: 26/09/2021\nU susretu dva najbolja makedonska tima, a u okviru 4. kola domaćeg šampionata, Vardar je na svom terenu savladao Eurofarm Pelister 29:25 (16:11).\nTim Veselina Vujovića je u finišu prvog poluvremena stekao veliku prednost, i sačuvao je do kraja iako se „kockao“ u završinici.\nOdmeravanje snaga bilo je izjednačeno do rezultata 10:10, kada se domaćin serijom 5:1 prvi put odlepio. Vođen pravom podrškom sa tribina, ali i sa gola, gde se se istakli najpre Ristovski a potom i Tomovski, Vardar je prednost uveća na plus pet (17:12, 22:17).\nTada je Eurofarm Pelister preuzeo konce u svoje ruke, i uspeo da smanji na minimalan zaostatak (26:25), pogotkom Taboade mninut pre kraja. Međutim, „Zeleni“ od tog trenutka nisu više tresli protivnički mrežu, što je kaznio Filip Taleski, pa je prvi derbi Makedonije u novoj sezoni, ne računajući letošnji Superkup u kojem je slavio Eurofarm Pelister, pripao aktuelnom šampionu države.\nBriljirao je Timur Dibirov sa deset golova, duplo više od Filipa Taleskog. Na drugoj strani, po pet puta pogađali su Mandalinić i Kušan. Vardar je na čelu tabele sa maksimalnim učinkom, dok su Bitolčani doživeli prvi poraz.\nEurofarm PelisterRK Vardar 1961Superliga Makedonije\n← Prethodni članak Makedonija: Ohrid mučio Vardar do kraja, Metalurg pretrpeo i treći poraz\nNaredni članak → Agonija Metalurga nastavljena, Tikveš slavio nakon preokreta